Skip to main contentSkip to navigationlegislation.gov.ukThe National ArchivesHelpSite MapAccessibilityContact UsCymraegHomeAbout UsBrowse LegislationNew LegislationChanges To LegislationSearch LegislationSearch LegislationTitle: (or keywords in the title)Year:Number:Type:All Legislation (excluding draft)All Primary Legislation UK Public General Acts UK Local Acts Acts of the Scottish Parliament Acts of the National Assembly for Wales Measures of the National Assembly for Wales Church Measures Acts of the Northern Ireland Assembly Acts of the Old Scottish Parliament Acts of the English Parliament Acts of the Old Irish Parliament Acts of the Parliament of Great Britain Northern Ireland Orders in Council Measures of the Northern Ireland Assembly Acts of the Northern Ireland ParliamentAll Secondary Legislation UK Statutory Instruments Wales Statutory Instruments Scottish Statutory Instruments Northern Ireland Statutory Rules Church Instruments UK Ministerial Orders UK Statutory Rules and OrdersAll Draft Legislation UK Draft Statutory Instruments Scottish Draft Statutory Instruments Northern Ireland Draft Statutory RulesAll Impact Assessments UK Impact AssessmentsSearchAdvanced SearchRheoliadau Cwotâu Cynnyrch Llaeth (Cymru) 2005You are here:2005 No. 537 (Cy. 47)Whole Instrument without SchedulesTable of ContentsContentMore ResourcesPrevious: IntroductionNext: SchedulePlain ViewPrint OptionsWhat VersionLatest available (Revised)Original (As made) - EnglishOriginal (As made) - WelshOpening OptionsOpen whole InstrumentOpen Instrument without schedulesOpen Schedules onlyMore ResourcesOriginal Print PDF Print Version Mixed LanguageView moreStatus:This is the original version (as it was originally made). This item of legislation is currently only available in its original format.RHAN 1RHAGARWEINIOLEnwi a chychwyn1. Enw'r Rheoliadau hyn yw Rheoliadau Cwotâu Cynnyrch Llaeth (Cymru) 2005 a deuant i rym ar 31 Mawrth 2005.\nDehongli2.—(1) Yn y Rheoliadau hyn, oni fydd y cyd-destun yn mynnu fel arall —\nystyr “ardal Ynysoedd yr Alban” (“Scottish Islands area”) yw naill ai —\n(a)ynysoedd Erch ac eithrio ynys Stronsay; neu\n(b)ynysoedd Jura, Gigha, Arran, Bute, Great Cumbrae a Little Cumbrae, penrhyn Kintyre i'r de o Tarbert a'r darnau o dir o fewn Rhanbarth Argyll a Bute yn cynnwys y rhannau o blwyfi Dunoon a Kilmun ac Inverchaolain a ddangosir gan linell goch ar fap wedi'i farcio “Y map y cyfeirir ato yn is-baragraff (b) y diffiniad o ardal Ynysoedd yr Alban yn rheoliad 2(1) Rheoliadau Cwotâu Cynnyrch Llaeth (Cymru) 2005”, dyddiedig 31 Ionawr 2005, a lofnodwyd ar ran y Cynulliad Cenedlaethol ac a adneuwyd yn ei swyddfeydd ym Mharc Cathays Caerdydd CF10 3NQ;\nystyr “ardoll” (“levy”) yw'r ardoll sy'n daladwy o dan ddeddfwriaeth y Gymuned a'r Rheoliadau hyn i'r Cynulliad Cenedlaethol;\nmae i “awdurdod cymwys” (“competent authority”) yr ystyr a roddir yn rheoliad 2 y Rheoliadau Darpariaethau Cyffredinol;\nmae i “awdurdod cymwys perthnasol” (“relevant competent authority”) yr ystyr a roddir yn rheoliad 3 y Rheoliadau Darpariaethau Cyffredinol;\nystyr “blwyddyn gwota” (“quota year”) yw unrhyw un o'r cyfnodau o 12 mis y cyfeirir atynt yn Erthygl 1(1) Rheoliad y Cyngor (sy'n ymwneud â chyflwyno'r ardoll);\nmae “buddiant” (“interest”) yn cynnwys trwydded i feddiannu tir a buddiant morgeisedig ac ymddiriedolwr, ond nid yw'n cynnwys buddiant buddiolwr o dan ymddiriedolaeth neu setliad;\nmae “buwch” (“cow”) yn cynnwys heffer sydd wedi bwrw llo;\nystyr “cwota” (“quota”) yw cwota gwerthiannau uniongyrchol neu gwota cyfanwerthol, yn ôl y digwydd;\nystyr “cwota addasedig” (“converted quota”) yw cwota a addaswyd gan y Cynulliad Cenedlaethol yn dilyn cais a wnaed o dan reoliad 21;\nystyr “cwota cyfanwerthol” (“wholesale quota”) yw cyfanswm y llaeth y gellir ei ddanfon i brynwr gan gynhyrchwr mewn blwyddyn gwota heb i'r cynhyrchwr hwnnw fod yn agored i dalu ardoll;\nystyr “cwota cyfanwerthol cofrestredig” (“registered wholesale quota”) yw cwota cyfanwerthol a gofrestrwyd yn unol â rheoliad 4(3) a (4);\nystyr “cwota nas defnyddiwyd” (“unused quota”) yw cwota sy'n weddill heb ei ddefnyddio ar ôl ystyried unrhyw werthiannau uniongyrchol neu ddanfoniadau, yn dilyn y cyfryw addasu (os o gwbl) ag sy'n ofynnol yn Erthygl 10(1) Rheoliad y Comisiwn (sy'n ymwneud â chynnwys braster llaeth), a dehonglir “cwota a ddefnyddiwyd” yn unol â hynny;\nystyr “cwota gwerthiannau uniongyrchol” (“direct sales quota”) yw cyfanswm y cynnyrch llaeth y gellir ei werthu neu ei drosglwyddo am ddim drwy werthiannau uniongyrchol gan gynhyrchwr mewn blwyddyn gwota heb i'r cynhyrchwr fod yn agored i dalu ardoll;\nystyr “cwota prynwr” (“purchaser quota”) yw cyfanswm y llaeth y gellir ei ddanfon i brynwr yn ystod blwyddyn gwota heb arwain at unrhyw atebolrwydd i dalu ardoll;\nystyr “cynnyrch llaeth” (“dairy produce”) yw cynnyrch, a fynegir mewn cilogramau neu litrau (mae un cilogram yn cyfateb i 0.971 litr), y mae ardoll yn daladwy mewn perthynas ag ef;\nystyr “deddfwriaeth y Gymuned” (“the Community Legislation”) yw Rheoliad y Cyngor, Rheoliad y Comisiwn, a Rheoliad y Comisiwn 1756/93;\nystyr “cynhyrchwr cyfanwerthol” (“wholesale producer”) yw cynhyrchwr sy'n danfon llaeth i brynwr;\nmae “deiliad” (“occupier”), mewn perthynas â thir yn cynnwys y person sydd â'r hawl i roi deiliadaeth y tir hwnnw i berson arall, a, thra pery'r buddiant a grybwyllir yn rheoliad 16(1), y person sydd â'r hawl i roi deiliadaeth y tir pan ddaw'r buddiant hwnnw i ben, a dehonglir “deiliadaeth” yn unol â hynny;\nystyr “deiliad cwota” (“quota holder”), mewn perthynas â chwota, yw'r person y mae'r cwota wedi'i gofrestru yn ei (h)enw;\nystyr “deiliad cwota cyfanwerthol” (“wholesale quota holder”) yw person y mae cwota cyfanwerthol wedi'i gofrestru yn ei (h)enw yn unol â rheoliad 4; ac\nystyr “deiliad cwota gwerthiannau uniongyrchol” (“direct sales quota holder”) yw person y mae cwota gwerthiannau uniongyrchol wedi'i gofrestru yn ei (h)enw yn unol â rheoliad 4;\nystyr “diwrnod gwaith” (“working day”) yw unrhyw ddiwrnod ac eithrio dydd Sadwrn, dydd Sul, Dydd Nadolig, Dydd Gwener y Groglith neu ddiwrnod sy'n ŵ yl banc o dan Ddeddf Bancio a Masnachu Ariannol 1971(1).\nystyr “dosraniad rhagolygol” (“prospective apportionment”), o ran cwota mewn perthynas â daliad, yw dosraniad cwota rhwng y personau y mae ganddynt fuddiant yn y daliad at ddibenion canfod y cwota y gellir ei briodoli i ran o'r daliad hwnnw os caiff y rhan honno ei throsglwyddo;\nmae i “ddaliad” (“holding”) yr un ystyr ag yn Erthygl 5(d) Rheoliad y Cyngor;\nmae i “ddanfon” (“delivery”) yr un ystyr ag yn Erthygl 5(f) Rheoliad y Cyngor, a dehonglir “danfon” yn unol â hynny;\nmae i “gronfa genedlaethol” (“national reserve”) yr ystyr a roddir iddi yn rheoliad 2 y Rheoliadau Darpariaethau Cyffredinol;\nystyr “gwerthwr uniongyrchol” (“direct seller”) yw cynhyrchwr sy'n cynhyrchu llaeth ac sy'n trin neu sy'n prosesu'r llaeth hwnnw i gynhyrchu cynnyrch llaeth ar ei ddaliad ac sy'n gwerthu neu'n trosglwyddo'r llaeth hwnnw neu'r cynhyrchion llaeth hynny am ddim ar ôl hynny heb iddynt gael eu trin neu eu prosesu ymhellach gan fenter wahanol sy'n trin neu sy'n prosesu llaeth neu gynhyrchion llaeth;\nmae i “gyfathrebu electronig” (“electronic communication”) yr un ystyr ag yn adran 15 Deddf Cyfathrebu Electronig 2000(2);\nmae i “gynhyrchwr” (“producer”) yr un ystyr ag yn Erthygl 5(c) Rheoliad y Cyngor;\nystyr “hysbysiad cydsyniad neu hysbysiad unig fuddiant” (“consent or sole interest notice”) yw hysbysiad, mewn perthnas â daliad, sy'n datgan —\n(a)mai'r person sy'n cyflwyno'r hysbysiad yw unig ddeiliad y daliad hwnnw ac nad oes gan unrhyw berson arall fuddiant yn y daliad hwnnw neu ran o'r daliad hwnnw; neu\n(b)bod pob person sydd â buddiant yn y daliad hwnnw neu unrhyw ran ohono, y gallai gwerth y buddiant hwnnw gael ei leihau drwy'r dosraniad neu'r dosraniad rhagolygol y mae a wnelo'r hysbysiad ag ef, yn cytuno â'r dosraniad neu'r dosraniad rhagolygol hwnnw;\nmae i “laeth” (“milk”) yr un ystyr ag yn Erthygl 5(a) Rheoliad y Cyngor;\nystyr “menter laeth” (“dairy enterprise”) yw ardal y mae deiliad yr ardal honno wedi datgan ei bod yn cael ei rhedeg fel busnes cynnnyrch llaeth hunangynhwysol;\nystyr “person perthnasol” (“relevant person”) yw cynhyrchwr, prynwr, unrhyw un o gyflogeion neu asiantiaid cynhyrchwr neu brynwyr, unrhyw gludwr llaeth, unrhyw berson yn gwneud gwaith profi braster menyn ar gyfer prynwyr mewn labordy, prosesydd llaeth neu gynhyrchion llaeth, neu unrhyw berson arall sydd ynghlwm wrth brynu, gwerthu neu gyflenwi llaeth neu gynhyrchion llaeth a gafwyd yn uniongyrchol oddi wrth gynhyrchwr neu brynwr, ond nid yw'n cynnwys defnyddiwr llaeth neu gynhyrchion llaeth;\nystyr “prynwr” (“purchaser”) yw prynwr o fewn ystyr Erthygl 5(e) Rheoliad y Cyngor, ac eithrio yn rheoliad 5(1) i (4) a rheoliad 31(7), a gymeradwywyd gan y Cynulliad Cenedlaethol yn unol â rheoliad 5 ac Erthygl 23 Rheoliad y Comisiwn;\nystyr “Rheoliad y Comisiwn” (“the Commission Regulation”) yw Rheoliad y Comisiwn (EC) Rhif 595/2004 sy'n pennu rheolau manwl ar gyfer cymhwyso Rheoliad y Cyngor (EC) Rhif 1788/2003 sy'n sefydlu ardoll yn y sector llaeth a chynhyrchion llaeth(3);\nystyr “Rheoliad y Comisiwn 1756/93” (“Commission Regulation 1756/93”) yw Rheoliad y Comisiwn (EEC) Rhif 1756/93 sy'n pennu'r digwyddiadau gweithredol ar gyfer y gyfradd addasu amaethyddol sy'n gymwys i laeth a chynhyrchion llaeth(4);\nystyr “Rheoliad y Cyngor” (“Council Regulation”) yw Rheoliad y Cyngor (EC) Rhif 1788/2003 sy'n sefydlu ardoll yn y sector llaeth a chynhyrchion llaeth(5);\nystyr “trosglwyddai” (“transferee”) yw —\n(a)lle trosglwyddir cwota gyda daliad neu ran o ddaliad, person sy'n cymryd lle rhywun arall fel deiliad y daliad hwnnw neu ran o ddaliad; ac\n(b)mewn unrhyw achos arall, y person y trosglwyddir y cwota iddo/iddi;\nystyr “trosglwyddwr” (“transferor”) yw\n(a)lle trosglwyddir cwota gyda daliad neu ran o ddaliad, person y cymerir ei le gan rywun arall fel deiliad y daliad hwnnw neu ran o ddaliad; a\n(b)mewn unrhyw achos arall, y person y trosglwyddir cwota oddi wrtho/wrthi;\nmae i “werthiant uniongyrchol” (“direct sale”) yr un ystyr ag yn Erthygl 5(g) Rheoliad y Cyngor;\nystyr “y Rheoliadau Darpariaethau Cyffredinol” (“the general provisions regulations”) yw Rheoliadau Cwotâu Cynnnyrch Llaeth (Darpariaethau Cyffredinol) 2002(6);\n(2) Yn y Rheoliadau hyn mae unrhyw gyfeiriad at unrhyw beth a wneir neu a gynhyrchir yn ysgrifenedig yn cynnwys cyfeiriad at gyfathrebu electronig a gofnodwyd ac y gellir ei hatgynhyrchu ar ôl hynny.\n(3) Bydd i ymadroddion eraill a ddefnyddir—\n(a)yn y Rheoliadau hyn; a\n(b)yn neddfwriaeth y Gymuned,\nyr un ystyr ag yn neddfwriaeth y Gymuned a dehonglir ymadroddion cytras yn unol â hynny.\nCymhwyso3. Ac eithrio fel y darperir fel arall mae'r Rheoliadau hyn yn gymwys i bersonau perthnasol y mae'r Cynulliad Cenedlaethol yn awdurdod cymwys perthnasol iddynt.\nRHAN 2COFRESTRU CWOTACofrestrau a hysbysiadau y mae'n rhaid i'r Cynulliad Cenedlaethol eu cadw a'u paratoi4.—(1) mae'n rhaid i'r Cynulliad Cenedlaethol —\n(8) (a) Caiff y Cynulliad Cenedlaethol wneud y cyfryw ymholiadau ag y cred yn rhesymol eu bod yn ofynnol er mwyn sicrhau bod y cofrestrau y mae'n ofynnol iddo eu cadw o dan y rheoliad hwn yn gywir;(b)mae'n rhaid i'r Cynulliad Cenedlaethol ddiwygio'r cofrestrau —\nCymeradwyo prynwyr5.—(1) At ddibenion Erthygl 23 Rheoliad y Comisiwn (sy'n ymwneud â chymeradwyo prynwyr), mae'n rhaid i brynwr wneud cais i'r Cynulliad Cenedlaethol am gymeradwyaeth yn y cyfryw ffurf ag y gall y Cynulliad Cenedlaethol yn rhesymol ei mynnu.\nRhwymedigaethau cynhyrchwyr a phrynwyr o ran cofrestru a danfoniadau6.—(1) mae'n rhaid i bob —\nArchwilio cofnodion yng nghofrestrau'r Cynulliad Cenedlaethol7. Os gwneir cais —\nCofrestrau fel tystiolaeth8. Mewn unrhyw weithrediadau, mae unrhyw gofnod mewn cofrestr y mae'r rheoliadau hyn yn ei gwneud yn ofynnol i'r Cynulliad Cenedlaethol ei chadw yn dystiolaeth o'r materion a nodir ynddo.\nRHAN 3TROSGLWYDDO CWOTATrosglwyddo cwota wrth drosglwyddo tir: cyffredinol9.—(1) Yn ddarostyngedig i reoliadau 14 ac 16, mae'r rheoliad hwn yn gymwys at ddibenion Erthygl 17 Rheoliad y Cyngor (sy'n ymwneud â throsglwyddo cwota gyda daliad pan gaiff y daliad ei werthu, ei brydlesu, ei drosglwyddo drwy etifeddiaeth neu pan fydd yn destun achosion trosglwyddo eraill yn golygu effeithiau cyfreithiol cymaradwy i gynhyrchwyr) o ran trosglwyddo daliad neu ran o ddaliad.\nTrosglwyddo rhan o ddaliad10.—(1) Yn ddarostyngedig i reoliadau 14 ac 16, mae'r rheoliad hwn yn gymwys lle trosglwyddir rhan o ddaliad.\n(2) Yn ddarostyngedig i reoliadau 11(4) a (5) a 12, lle cyflwynwyd hysbysiad trosglwyddo yn briodol yn unol â rheoliad 9, mae'n rhaid dosrannu'r cwota yn ymwneud â'r daliad —\n(a)yn unol â'r dosraniad y cytunwyd arno ac a nodir yn yr hysbysiad hwnnw; neu\n(b)os na fydd unrhyw gyfryw gytundeb, mae'n rhaid penderfynu ar y dosraniad drwy gymrodeddu yn unol ag Atodlen 1.\n(3) Yn ddarostyngedig i baragraff (4) a rheoliadau 11(4) a (5) a 12, mae unrhyw gynnyrch llaeth a gafodd—\n(a)eu gwerthu'n uniongyrchol; neu\no'r daliad yn ystod y flwyddyn gwota pryd y mae deiliadaeth y daliad yn newid a chyn trosglwyddo'r rhan o'r daliad yn cael eu trin at ddibenion cyfrifo unrhyw ardoll fel pe baent wedi'u gwerthu, eu trosglwyddo am ddim neu eu danfon, yn ôl y digwydd, o bob rhan o'r daliad yn gymesur â'r dosraniad o dan baragraff (2)\n(4) Nid yw paragraff (3) yn gymwys os bydd y partïon yn cytuno fel arall ac yn cyflwyno i'r Cynulliad Cenedlaethol hysbysiad o'r cytundeb hwnnw.\n(5) mae'n rhaid cyflwyno hysbysiad y cyfeirir ato ym mharagraff (4) —\n(a)yn y cyfryw ffurf ag y gall y Cynulliad Cenedlaethol yn rhesymol ei mynnu; a\n(b)wrth gyflwyno'r hysbysiad trosglwyddo yn unol â rheoliad 9.\nDosrannu cwota yn rhagolygol11.—(1) Lle mae angen dosraniad cwota rhagolygol ar ddeiliad y daliad yn ymwneud â'r daliad hwnnw, mae'n rhaid iddo neu iddi wneud cais am y cyfryw ddosraniad i'r Cynulliad Cenedlaethol yn y cyfryw ffurf ag y gall y Cynulliad Cenedlaethol yn rhesymol ei mynnu, gan ofyn —\n(a)am i gwota gael ei ddosrannu yn rhagolygol yn ymwneud â'r daliad gan ystyried mannau a ddefnyddir at ddibenion cynhyrchu llaeth fel y nodir yn y cais; neu\n(b)am i gwota gael ei ddosrannu'n rhagolygol drwy gymrodeddu yn unol ag Atodlen 1.\n(2) Gellir tynnu cais am ddosraniad rhagolygol yn ôl drwy hysbysiad ysgrifenedig a roddir i'r Cynulliad Cenedlaethol gan y person a wnaeth y cais.\n(3) Os bydd deiliad daliad —\n(a)yn gofyn am i gwota gael ei ddosrannu'n rhagolygol yn unol â pharagraff (1)(a); neu\n(b)yn rhoi gwybod bod y cyfryw gais yn cael ei dynnu yn ôl yn unol â pharagraff (2),\nmae'n rhaid anfon hysbysiad cydsyniad neu unig fuddiant gyda'r cais neu'r hysbysiad mewn perthynas â'r daliad.\n(4) Yn ddarostyngedig i baragraff (6), lle mae deiliadaeth rhan o ddaliad yn newid ac o fewn y cyfnod o chwe mis yn dod i ben ar ddyddiad y newid hwnnw mewn deiliadaeth —\n(a)mae deiliad y daliad —\n(i)wedi gofyn am i gwota gael ei dosrannu'n rhagolygol mewn perthynas â'r rhan honno o'r daliad, a\n(ii)wedi cyflwyno'n briodol hysbysiad trosglwyddo yn unol â rheoliad 9, yn nodi bod dosraniad cwota wedi'i gytuno; neu\n(b)y penderfynwyd ar ddosraniad cwota rhagolygol yn ymwneud â'r rhan honno o'r daliad neu mae ar ganol cael ei benderfynu drwy gymrodeddu o dan Atodlen 1,\nmae paragraff (5) yn gymwys.\n(5) mae'n rhaid dosrannu cwota yn unol ag —\n(a)y dosraniad cwota rhagolygol yn ymwneud â'r rhan honno o'r daliad hwnnw a wnaed neu a benderfynwyd yn dilyn cais o dan baragraff (1) oni thynnwyd y cais am y dosraniad rhagolygol hwnnw yn ôl cyn y newid mewn deiliadaeth y mae'n ymwneud ag ef; neu\n(b)os na chafodd unrhyw gyfryw ddosraniad rhagolygol ei wneud na'i benderfynu, ond bod un yn cael ei wneud neu'i benderfynu, y dosraniad cwota rhagolygol yn ymwneud â'r rhan honno o'r daliad hwnnw sydd ar ganol cael ei wneud neu ei benderfynu o dan baragraff (1); neu\n(c)mewn unrhyw achos arall, rheoliad 10(2).\n(6) Nid yw paragraff (4) yn gymwys i newid mewn deiliadaeth y mae rheoliad 16(1) yn gymwys iddo.\nAchosion lle mae'n ofynnol dosrannu cwota drwy gymrodeddu12.—(1) mae'r rheoliad hwn yn gymwys—\n(a)lle trosglwyddir rhan o ddaliad; a\n(b)lle mae gan y Cynulliad Cenedlaethol sail resymol dros gredu —\n(i)nad yw'r mannau a ddefnyddir at ddibenion cynhyrchu llaeth ar y daliad fel y'u nodir mewn hysbysiad a gyflwynwyd yn briodol yn unol â rheoliad 9 neu gais a gyflwynwyd yn briodol yn unol â rheoliad 11(1)(a), neu\n(ii)mewn achos lle na chyflwynwyd unrhyw gyfryw hysbysiad nac unrhyw gyfryw gais yn briodol, nad ystyriwyd y mannau a ddefnyddir at ddibenion cynhyrchu llaeth ar y daliad yn llawn gan y partïon pan ddosrannwyd y cwota.\n(2) Caiff y Cynulliad Cenedlaethol roi hysbysiad bod ganddo sail resymol dros gredu'r materion y cyfeirir atynt ym mharagraff (1)(b) —\n(a)i'r person a gyflwynodd yr hysbysiad neu'r cais y cyfeirir ato ym mharagraff (1)(b)(i); neu,\n(b)pan na chyflwynwyd y naill na'r llall, i ddeiliad cwota'r daliad dan sylw.\n(3) Lle mae'r Cynulliad Cenedlaethol yn rhoi hysbysiad o dan baragraff (2), penderfynir ar y dosraniad neu'r dosraniad rhagolygol o'r cwota drwy gymrodeddu yn unol ag Atodlen 1.\nTrosglwyddo cwota heb drosglwyddo tir13.—(1) mae'r rheoliad hwn yn ddarostyngedig i reoliad 16(2) a (3).\n(2) mae'r rheoliad hwn yn gymwys lle mae'r awdurdodau cymwys yng Nghymru, Lloegr, yr Alban a Gogledd Iwerddon wedi penderfynu ar y cyd, yn unol â pharagraffau (1)(e) a (2) Erthygl 18 Rheoliad y Cyngor, bod trosglwyddo cwota heb drosglwyddo'r tir cyfatebol o fewn pob un o ranbarthau cwota'r Deyrnas Unedig wedi'i awdurdodi.\n(3) mae'n rhaid i drosglwyddai cwota y mae'r Cynulliad Cenedlaethol yn awdurdod cymwys perthnasol iddo/iddi gyflwyno iddo hysbysiad o unrhyw gyfryw drosglwyddiad o fewn y rhanbarth cwota cyffredinol yn y cyfryw ffurf ag y gall y Cynulliad Cenedlaethol yn rhesymol ei mynnu.\n(4) mae'n rhaid i'r hysbysiad gyrraedd y Cynulliad Cenedlaethol heb fod yn hwyrach na 31 Mawrth yn y flwyddyn gwota pryd y trosglwyddir y cwota ac mae'n rhaid iddo gynnwys —\n(a)datganiadau gan y trosglwyddwr a'r trosglwyddai iddynt gytuno i drosglwyddo cwota, yn nodi meintiau'r cwota a ddefnyddiwyd ac nas defnyddiwyd a drosglwyddir;\n(b)hysbysiad cydsyniad neu unig fuddiant a roddir gan y trosglwyddwr o ran y daliad y bwriedir trosglwyddo'r cwota oddi wrtho; a\n(c)datganiad gan y trosglwyddai yn nodi ei fod/bod yn gynhyrchwr.\n(5) Lle mae'r Cynulliad Cenedlaethol wedi cael ei hysbysu yn unol â pharagraff (3), gall fynnu bod y trosglwyddwr neu'r trosglwyddai yn cyflwyno'r cyfryw wybodaeth arall yn ymwneud â'r trosglwyddiad, ac o fewn y cyfryw amser, ag y gall y Cynulliad Cenedlaethol yn rhesymol ei fynnu.\n(6) Yn y rheoliad hwn —\n(a)ystyr “rhanbarth cwota cyffredinol” yw'r Deyrnas Unedig ac eithrio ardaloedd Ynysoedd yr Alban; a\n(b)ystyr “rhanbarth cwota'r Deyrnas Unedig” yw un o ardaloedd Ynysoedd yr Alban neu'r rhanbarth cwota cyffredinol.\nCadw cwota ar ddiwedd tenantiaeth14.—(1) mae'r rheoliad hwn yn effeithiol o ran tenantiaethau yn dod i ben ar ôl 31 Mawrth 2005.\n(2) Lle —\n(a)mae gan denant unrhyw dir mewn daliad gwota sydd wedi'i gofrestru fel cwota sydd ar gael iddo neu iddi;\n(b)mae'r cwota wedi'i gofrestru felly ar sail trosglwyddiad y cyfeirir ato yn rheoliad 13 na thalwyd am ei gost gan landlord y tenant;\n(c)daw tenantiaeth y tir dan sylw i ben heb unrhyw bosibilrwydd y caiff ei hadnewyddu ar delerau tebyg;\n(ch)na chytunodd y tenant a'i landlord, ar ôl i'r denantiaeth ddod i ben, na ddylai'r cwota fod ar gael mwyach i'r tenant; ac\n(d)mae'r tenant yn parhau i fod yn gynhyrchwr ar ôl i'r denantiaeth ddod i ben o ran —\n(i)daliad arall, neu\n(ii)rhan arall o'r daliad yr oedd y tir yn rhan ohono,\ncaiff y tenant gyflwyno hysbysiad i'r Cynulliad Cenedlaethol yn nodi y bydd y cwota ar gael iddo neu iddi yn rhinwedd ei (d)deiliadaeth o'r daliad arall hwnnw neu'r rhan arall honno o'r daliad yr oedd y tir yn rhan ohono.\n(3) mae'n rhaid i hysbysiad a gyflwynir yn unol â pharagraff (2) —\n(a)fod yn y cyfryw ffurf ag y gall y Cynulliad Cenedlaethol yn rhesymol ei mynnu;\n(b)cyrraedd y Cynulliad Cenedlaethol heb fod yn hwyrach na 31 Mawrth yn y flwyddyn gwota y daw'r denantiaeth i ben; ac\n(c)cynnwys datganiad gan y tenant —\n(i)na chytunodd ef neu hi a'i landlord, ar ôl i'r denantiaeth ddod i ben, y dylid cofrestru'r cwota o ran y daliad sydd bryd hynny yn cynnwys y tir neu, yn ôl y digwydd, y mae'r tir yn rhan ohono, gan nodi meintiau'r cwota a ddefnyddiwyd ac nas defnyddiwyd dan sylw, a\n(ii)ei fod/bod yn parhau i fod yn gynhyrchwr.\n(4) Lle mae tenant yn cyflwyno hysbysiad yn unol â'r rheoliad hwn, ni fydd ganddo neu ganddi'r hawl i gael iawndal o dan baragraff Atodlen 1 Deddf Amaethyddiaeth 1986(7) pan ddaw'r denantiaeth dan sylw i ben.\nTrosglwyddo cwota dros dro15.—(1) Yn ddarostyngedig i reoliad 16(2), at ddibenion Erthygl 16 Rheoliad y Cyngor (sy'n ymwneud â throsglwyddo cwota dros dro), caiff cynhyrchwr gytuno â chynhyrchwr arall i drosglwyddo dros dro i'r cynhyrchwr arall hwnnw unrhyw gwota nas defnyddiwyd sydd wedi'i gofrestru o dan reoliad 4 fel cwota a ddelir yn barhaol gan y cynhyrchwr os bydd cwota arall (p'un a yw heb ei ddefnyddio ai peidio) yn parhau i fod wedi'i gofrestru felly.\n(2) Dim ond yn unol â pharagraff (1) am y cyfryw gyfnod ag a ddaw i ben ar 31 Mawrth yn y flwyddyn gwota y trosglwyddir y cwota y gellir trosglwyddo cwota dros dro.\n(3) Caiff y Cynulliad Cenedlaethol ei gwneud yn ofynnol i dâl rhesymol gael ei thalu am gofrestru unrhyw drosglwyddiad cwota dros dro os cyhoeddodd, cyn y flwyddyn gwota y trosglwyddir y cwota, ei fod yn bwriadu codi'r cyfryw dâl mewn perthynas â'r cyfryw drosglwyddiadau yn y flwyddyn honno yn y cyfryw fodd ag y cred ei fod yn debygol o ddod i sylw cynhyrchwyr.\n(4) Lle mae cytundeb i drosglwyddo cwota dros dro yn unol â pharagraff (1), mae'n rhaid i'r trosglwyddai gyflwyno i'r Cynulliad Cenedlaethol hysbysiad o'r cytundeb, ynghyd ag unrhyw dâl sy'n daladwy o dan baragraff (3), fel y bydd yr hysbysiad ac unrhyw dâl yn ei gyrraedd heb fod yn hwyrach na 31 Mawrth yn y flwyddyn gwota y trosglwyddir y cwota.\n(5) mae'n rhaid i unrhyw hysbysiad y cyfeirir ato ym mharagraff (4) fod yn y cyfryw ffurf ag y gall y Cynulliad Cenedlaethol yn rhesymol ei mynnu.\nCyfyngiadau ar drosglwyddo cwota16.—(1) Ni chaiff neb drosglwyddo cwota pan roddir neu pan ddiddymir —\n(a)trwydded i feddiannu tir; neu\n(b)tenantiaeth unrhyw dir y delir daliad, neu ran o ddaliad, am gyfnod o lai na deg mis o dani.\n(2) Ni chaiff neb drosglwyddo cwota pe bai'r trosglwyddiad yn arwain at gynyddu neu leihau cyfanswm y cwota gwerthiannau cyfanwerthol neu gyfanswm y cwota gwerthiannau uniongyrchol sydd ar gael i'w defnyddio gan fentrau llaeth a leolir o fewn ardal Ynysoedd yr Alban.\n(3) Ni chaiff neb drosglwyddo cwota sydd ei angen i ddarparu ar gyfer —\n(a)danfoniadau, ar ôl addasiad ar gyfer cynnwys braster; a\na wnaed ganddo neu ganddi cyn dyddiad y trosglwyddiad.\nCanlyniadau methu â chyflwyno hysbysiad trosglwyddo yn briodol17.—(1) mae'r rheoliad hwn yn gymwys os na chyflwynir hysbysiad trosglwyddo yn briodol yn unol â rheoliad 9 neu 13.\n(2) Ni ddylid trin unrhyw gwota nas defnyddiwyd ac a drosglwyddir fel rhan o'r cwota y mae gan y trosglwyddai hawl iddo ar gyfer y flwyddyn gwota berthnasol, ond rhaid ei drin fel pe bai'n dal i fod yn gwota nas defnyddiwyd ac ar gael lle y bo hynny'n briodol i'w ailddyrannu gan y Cynulliad Cenedlaethol yn y flwyddyn gwota honno yn unol â rheoliad 27 neu 30.\n(3) Dim ond o ddechrau'r flwyddyn gwota y derbynnir yr hysbysiad trosglwyddo y mae'r trosglwyddiad cwota yn effeithiol.\n(4) Ni fydd y cwota, os o gwbl, a ail-ddyrannwyd i'r trosglwyddai o dan reoliadau 27 neu 30 ar gyfer y flwyddyn gwota berthnasol (neu unrhyw flwyddyn ar ôl hynny) yn cael ei amrywio i ystyried y trosglwyddiad tan y flwyddyn gwota y derbynnir yr hysbysiad trosglwyddo.\n(5) Yn y rheoliad hwn ystyr “blwyddyn gwota berthnasol” yw —\n(a)yn achos hysbysiad y dylid bod wedi'i gyflwyno yn unol â rheoliad 9, y flwyddyn gwota y daw trosglwyddo'r daliad neu'r rhan o'r daliad i rym; a\n(b)yn achos hysbysiad y dylid bod wedi'i gyflwyno yn unol â rheoliad 13, y flwyddyn gwota y daw trosglwyddo'r cwota i rym.\nRHAN 4DYRANNU AC ADDASU CWOTADyrannu cwota o'r gronfa genedlaethol18. Caiff y Cynulliad Cenedlaethol ddyrannu cwota o'r gronfa genedlaethol yn unol â deddfwriaeth y Gymuned.\nAilddyrannu cwota dros dro19.—(1) mae'r rheoliad hwn yn gymwys lle mae gan gynhyrchwr gwota sydd wedi'i gofrestru fel ei gwota/chwota mewn perthynas â daliad sydd —\n(a)unrhyw bryd yn ystod blwyddyn gwota yn gyfan neu'n rhannol yn destun hysbysiad a gyflwynwyd, neu ddatganiad a wnaed, o dan orchymyn a wnaed yn unol ag adran 17(1) Deddf Iechyd Anifeiliaid 1981(8) yn gwahardd neu'n rheoleiddio symud gwartheg godro; neu\n(b)wedi'i leoli yn gyfan neu'n rhannol o fewn ardal a ddynodwyd, unrhyw bryd yn ystod blwyddyn gwota, gan orchymyn a wnaed yn unol ag adran 1 Deddf Diogelu Bwyd a'r Amgylchedd 1985(9).\n(2) At ddibenion ailddyrannu cwota y cyfeirir ato yn Erthygl 10(3) Rheoliad y Cyngor ac yn ddarostyngedig i baragraff (10), caiff y Cynulliad Cenedlaethol wneud dyfarniad yn ailddyrannu dros dro i gynhyrchwr ran o unrhyw gwota sydd dros ben yn unol â darpariaethau paragraffau (3) i (5).\n(3) Dim ond ar gyfer blwyddyn gwota pryd y mae'r hysbysiad, y datganiad neu'r gorchymyn y cyfeirir atynt ym mharagraff (1) yn effeithiol neu'n parhau i fod mewn grym y gellir gwneud dyfarniad.\n(4) Maint unrhyw gyfryw ddyfarniad yw'r isaf o —\n(a)y swm yn cyfateb i 16 litr fesul buwch gymwys fesul diwrnod cymwys yn y flwyddyn gwota y cyfeirir ati ym mharagraff (3); a\n(b)y swm yn cyfateb i gynhyrchiant y cynhyrchwr sy'n fwy na'r cwota y mae ganddo neu ganddi hawl iddo yn y flwyddyn gwota honno.\n(5) Nid yw dyfarniad a wneir i gynhyrchwr o dan y rheoliad hwn ar gael mewn perthynas â blwyddyn gwota pryd y mae'r cynhyrchwr yn —\n(a)trosglwyddo cwota nas defnyddiwyd yn unol â rheoliad 9 neu 13;\n(b)trosglwyddo cwota dros dro yn unol â rheoliad 15; neu\n(c)prynu buchod neu heffrod cyflo at ddibenion llaeth,\noni fydd y Cynulliad Cenedlaethol yn fodlon i'r cytundeb i drosglwyddo, trosglwyddo dros dro neu brynu cwota, gael ei wneud cyn cyflwyno'r hysbysiad neu wneud y datganiad y cyfeirir ato ym mharagraff (1)(a) neu, yn ôl y digwydd, cyn i'r gorchymyn y cyfeirir ato ym mharagraff (1)(b) ddod i rym.\n(6) Os bydd angen dyraniad cwota dros dro ar gynhyrchwr o dan y rheoliad hwn, mae'n rhaid iddo neu iddi gyflwyno i'r Cynulliad Cenedlaethol gais yn y cyfryw ffurf ag y gall y Cynulliad Cenedlaethol yn rhesymol ei mynnu.\n(7) mae'n rhaid i gais y cyfeirir ato ym mharagraff (6) gyrraedd y Cynulliad Cenedlaethol heb fod yn hwyrach na 30 Ebrill ar ôl i'r flwyddyn gwota pryd roedd y daliad, neu ran o'r daliad, dan sylw —\n(a)yn destun hysbysiad perthnasol neu ddatganiad perthnasol; neu\n(b)mewn ardal a oedd wedi'i dynodi drwy orchymyn perthnasol, ddod i ben.\n(8) Os bydd y Cynulliad Cenedlaethol yn dyfarnu i gynhyrchwr ailddyraniad dros dro o unrhyw gwota sydd dros ben yn unol â'r rheoliad hwn, mae'n rhaid i'r Cynulliad Cenedlaethol hysbysu pob prynwr y mae'r cynhyrchwr yn danfon cynnyrch iddo neu iddi o'r ailddyraniad hwnnw.\n(9) Dim ond o gyfanswm y cwotâu y cyfeirir atynt yn rheoliad 27(3)(a) a 30(9)(a) y gall y Cynulliad Cenedlaethol ddyfarnu ailddyraniad cwota dros dro unwaith y penderfynir ar y cyfanswm o dan y rheoliadau hynny.\n(10) Ni fydd heffer gymwys sy'n fuwch gymwys at ddibenion blwyddyn gwota yn fuwch gymwys at ddibenion unrhyw flwyddyn gwota ar ôl hynny.\n(a)ystyr “heffer gymwys” yw heffer gymwys sy'n bwrw llo am y tro cyntaf ar ddiwrnod lloia perthnasol;\n(b)ystyr “buwch gymwys”, at ddibenion blwyddyn gwota, yw heffer gymwys sy'n bwrw llo am y tro cyntaf pan fydd nifer y heffrod cymwys yn fwy na'r rhif cyfnewid, p'un a yw adeg y cyfryw loia yn dod o fewn y flwyddyn gwota honno ai peidio;\n(c)ystyr “heffer gymwys” yw heffer a oedd —\n(i)ar y dyddiad y cyflwynwyd hysbysiad perthnasol neu y gwnaed datganiad perthnasol, naill ai ar dir a oedd yn destun yr hysbysiad hwnnw neu, yn ôl y digwydd, y datganiad hwn; neu\n(ii)ar y dyddiad y daeth gorchymyn perthnasol i rym, ar dir a oedd yn destun y gorchymyn hwnnw;\n(ch)ystyr “diwrnod cymwys”, o ran unrhyw fuwch gymwys, yw'r diwrnod y mae'n bwrw llo a phob diwrnod ar ôl hynny neu ran o ddiwrnod ar ôl hynny pan fydd yr hysbysiad perthnasol, y datganiad perthnasol neu'r gorchymyn perthnasol dan sylw yn effeithiol neu, yn ôl y digwydd, yn parhau i fod mewn grym;\n(d)ystyr “datganiad perthnasol” yw datganiad y cyfeirir ato ym mharagraff (1)(a);\n(dd)ystyr “hysbysiad perthnasol” yw hysbysiad y cyfeirir ato ym mharagraff (1)(a);\n(e)ystyr “gorchymyn perthnasol” yw gorchymyn y cyfeirir ato ym mharagraff (1)(b).\n(12) Yn y rheoliad hwn, ystyr “diwrnod bwrw llo perthnasol”, o ran heffer gymwys, yw diwrnod sy'n dod —\n(a)mewn achos lle mae'r hysbysiad perthnasol, y datganiad perthnasol neu'r gorchymyn perthnasol dan sylw yn effeithiol neu mewn grym am gyfnod sy'n dod i ben ar ddiwedd y flwyddyn gwota pryd y'i cyflwynir neu, yn ôl y digwydd, pryd y'i gwneir neu cyn diwedd y flwyddyn gwota honno, o fewn y cyfnod o ddeuddeg mis yn dod i ben ar y dyddiad y mae'r hysbysiad, y datganiadau neu'r gorchymyn hwnnw yn peidio â bod yn effeithiol neu, yn ôl y digwydd, mewn grym; a\n(b)mewn unrhyw achos arall, o fewn y flwyddyn gwota y cyflwynir neu y gwneir yr hysbysiad perthnasol, y datganiad perthnasol neu'r gorchymyn perthnasol neu unrhyw bryd ar ôl hynny pan fydd yr hysbysiad perthnasol, y datganiad perthnasol neu'r gorchymyn perthnasol yn effeithiol neu mewn grym.\n(13) Yn y rheoliad hwn, ystyr “rhif cyfnewid” yw'r cyfanrif agosaf i 20% o gyfanswm y buchod llaeth ar dir —\n(a)mewn achos lle mae'r tir yn destun hysbysiad perthnasol neu ddatganiad perthnasol, ar y dyddiad y cyflwynir yr hysbysiad neu'r datganiad hwnnw; neu\n(b)mewn achos lle mae'r tir yn destun gorchymyn perthnasol, ar y dyddiad y daw'r gorchymyn hwnnw i rym,\na lle mae 20% o'r cyfanswm hanner ffordd rhwng dau gyfanrif, y cyfanrif gwastad agosaf y tybir mai ef yw'r un agosaf.\nDyrannu cwota yn arbennig20.—(1) mae'r rheoliad hwn yn gymwys o achos camgymeriad a wnaed gan y Cynulliad Cenedlaethol, —\n(a)os na ddyrannwyd unrhyw gwota i berson; neu\n(b)os dyrannwyd llai o gwota nag y byddai wedi'i ddyrannu iddo neu iddi pe na fyddai'r camgymeriad wedi'i wneud.\n(2) Caiff y Cynulliad Cenedlaethol ddyrannu i'r person hwnnw o'r gronfa genedlaethol y cyfryw gwota ag a fydd yn gwneud iawn, yn llwyr neu'n rhannol, am y camgymeriad hwnnw.\nAddasu cwota: cyffredinol21.—(1) At ddibenion —\n(a)darpariaethau Erthygl 6(2) a (5) Rheoliad y Cyngor (sy'n ymwneud â newid o werthiannau uniongyrchol i ddanfon ac fel arall); a\n(b)Erthygl 11(2) Rheoliad y Cyngor (sy'n ymwneud â chynhyrchwyr yn amnewid ac yn newid prynwyr),\ncaiff cynhyrchwr wneud cais i addasu cwota gwerthiannau uniongyrchol yn gwota cyfanwerthol neu gwota cyfanwerthol yn gwota gwerthiannau uniongyrchol naill ai dros dro neu'n barhaol.\n(2) Os bydd cynhyrchwr am addasu cwota mewn unrhyw flwyddyn gwota, mae'n rhaid iddo neu iddi gyflwyno i'r Cynulliad Cenedlaethol gais yn y cyfryw ffurf ag y gall y Cynulliad Cenedlaethol yn rhesymol ei mynnu —\n(a)yn nodi —\n(i)cyfanswm (os o gwbl) cwota gwerthiannau uniongyrchol, cwota cyfanwerthol, gwerthiannau uniongyrchol a danfoniadau'r cynhyrchwr hwnnw ar gyfer y flwyddyn gwota y gwneir y cais,\n(ii)faint o gwota nas defnyddiwyd a ddelir ganddo neu ganddi pan wneir y cais, a\n(iii)faint o gwota y mae am i'r Cynulliad Cenedlaethol ei addasu; a\n(b)gan gynnwys y cyfryw wybodaeth arall ag y gall y Cynulliad Cenedlaethol yn rhesymol ei mynnu er mwyn asesu a fodlonir gofynion Erthygl 6(2) a (5) Rheoliad y Cyngor ac Erthygl 7 Rheoliad y Comisiwn (sy'n ymwneud â chynnwys braster cynrychioliadol).\n(3) mae'n rhaid i'r cais gyrraedd y Cynulliad Cenedlaethol —\n(a)os bydd cwota yn cael ei addasu'n barhaol, heb fod yn hwyrach na 31 Rhagfyr yn y flwyddyn gwota y bwriedir i'r addasiad ddod i rym; a\n(b)os bydd cwota yn cael ei addasu dros dro, heb fod yn hwyrach na 14 Mai yn y flwyddyn ar ôl diwedd y flwyddyn gwota y bwriedir i'r addasiad dros dro ddod i rym.\nAddasu cwota: cyfyngiadau ar drosglwyddo cwota a addaswyd yn y flwyddyn addasu22.—(1) Nid yw'r rheoliad hwn yn gymwys i gwota a addaswyd yn barhaol a drosglwyddir gyda daliad yn unol ag Erthygl 17 Rheoliad y Cyngor.\n(2) Yn ddarostyngedig i baragraffau (3) a (6), lle mae cynhyrchwr wedi addasu cwota yn barhaol mewn unrhyw flwyddyn gwota, ni ddylai drosglwyddo yn hwyrach yn y flwyddyn gwota honno gwota o'r math y mae wedi addasu iddo, p'un ai dros dro neu fel arall.\n(3) Lle mae cynhyrchwr sydd wedi addasu cwota yn barhaol mewn unrhyw flwyddyn gwota yn gwneud cais i'r Cynulliad Cenedlaethol am gael ei r(h)yddhau o'r cyfyngiad ym mharagraff (2), caiff y Cynulliad Cenedlaethol, os yw'n fodlon ynghylch y materion a nodir ym mharagraff (5), ryddhau'r cynhyrchwr hwnnw o'r cyfyngiad hwnnw.\n(4) Bydd rhyddhad o'r cyfyngiad ym mharagraff (2) i'r graddau y mae'n ofynnol i ganiatáu trosglwyddo'r cwota y cred y Cynulliad Cenedlaethol nad yw wedi ei ddefnyddio eto yn yr achos penodol.\n(5) Y materion y cyfeirir atynt ym mharagraff (3) yw —\n(a)o ran y cynhyrchwr, fod amgylchiadau eithriadol wedi arwain at gwymp sylweddol yn y llaeth a gynhyrchir neu fethiant sylweddol i sicrhau cynnydd cynlluniedig yn y llaeth a gynhyrchir; a\n(b)na allai'r cynhyrchwr fod wedi rhagweld yr amgylchiadau hynny na'u hosgoi pan addaswyd ei gwota/chwota yn barhaol.\n(6) Nid yw'r cyfyngiad ym mharagraff (2) yn gymwys —\n(a)mewn achos lle mae'r addasiad parhaol o gwota gwerthiannau uniongyrchol i gwota cyfanwerthol, os addasodd y cynhyrchwr gwota gwerthiannau uniongyrchol i gwota cyfanwerthol dros dro yn y flwyddyn gwota flaenorol; neu\n(b)mewn achos lle mae'r addasiad parhaol o gwota cyfanwerthol i gwota gwerthiannau uniongyrchol, os addasodd y cynhyrchwr gwota cyfanwerthol i gwota gwerthiannau uniongyrchol yn y flwyddyn gwota flaenorol.\n(7) mae'r canlynol yn enghreifftiau o amgylchiadau y mae'n rhaid ystyried eu bod yn eithriadol at ddibenion paragraff (5) —\n(a)marwolaeth cynhyrchwr neu ei (h)anallu i redeg ei fusnes/busnes am gyfnod hir o ganlyniad iddo neu iddi fynd yn sâl, cael ei (h)anafu neu fynd yn anabl;\n(b)trychineb naturiol sy'n effeithio'n ddifrifol ar y daliad;\n(c)adeiladau a ddefnyddir at ddibenion cynhyrchu llaeth yn cael eu dinistrio'n ddamweiniol;\n(ch)achos o salwch neu glefyd sy'n effeithio'n ddifrifol ar y fuches laeth;\n(d)cyflwyno hysbysiad neu wneud datganiad o dan orchymyn yn unol ag adran 17(1) Deddf Iechyd Anifeiliaid 1981 neu wneud gorchymyn yn unol ag adran 1 Deddf Diogelu Bwyd a'r Amgylchedd 1985;\n(dd)colli rhan sylweddol o'r tir porthiant o ganlyniad i'r daliad neu ran o'r daliad yn cael ei brynu/phrynu yn orfodol; ac\n(e)lle mae'r trosglwyddai yn denant, cyflwyno rhybudd i ymadael yn dod o fewn unrhyw achos a nodir yn Rhan I Atodlen 3 i Ddeddf Daliadau Amaethyddol 1986(10).\nAddasu cwota prynwr23.—(1) Lle mae cwota cyfanwerthol deiliad cwota yn cael ei gynyddu neu ei leihau yn unol â deddfwriaeth y Gymuned neu'r Rheoliadau hyn, mae cwota prynwr unrhyw brynwr y mae'r cwota cyfanwerthol yn gymwys iddo neu iddi yn cael ei gynyddu neu ei leihau i gyfateb â hynny.\n(2) O ran trosglwyddiad y mae Erthygl 11(2) Rheoliad y Cyngor yn gymwys iddo (sy'n ymwneud â chynhyrchwyr yn amnewid ac yn newid prynwyr), mae'n rhaid i brynwr y cynyddwyd ei gwota/chwota drwy'r cyfryw drosglwyddiad gyflwyno i'r Cynulliad Cenedlaethol gais am i'w gwota/chwota fel prynwr gael ei gynyddu yn ôl y maint penodol.\n(3) mae'n rhaid i gais y cyfeirir ato ym mharagraff (2) gynnwys —\n(a)datganiad yn nodi manylion y trosglwyddiad; a\n(b)datganiad a wnaed ac a lofnodwyd gan y cynhyrchwr fod y prynwr y bydd ei gwota/chwota yn lleihau wedi'i hysbysu o'r manylion a nodir yn y cais y cyfeirir ato ym mharagraff (2).\n(4) Mae'n rhaid i'r cais y cyfeirir ato ym mharagraff (2) —\n(a)cyrraedd y Cynulliad Cenedlaethol heb fod yn hwyrach na 14 Mai yn y flwyddyn gwota yn union ar ôl y flwyddyn gwota y digwyddodd y trosglwyddiad;\n(b)cael ei wneud yn y cyfryw ffurf ag y gall y Cynulliad Cenedlaethol yn rhesymol ei mynnu.\n(5) Ni ddylai'r maint penodol gynnwys y cwota cyfanwerthol cofrestredig sy'n weddill ac eithrio i'r graddau y mae'r cynnydd a gofrestrir yn unol â pharagraff (8) yn cynnwys y cwota hwnnw.\n(6) Bydd y cwota cyfanwerthol cofrestredig sydd ar ôl yn dal i fod ar gael i'r prynwr gwreiddiol.\n(7) Os na chofrestrir digon o gwota gyda'r prynwr gwreiddiol i ddarparu ar gyfer danfoniadau a wnaed gan y cynhyrchwr cyn y dyddiad y newidiwyd y prynwr, mae'n rhaid dyrannu unrhyw gwota ychwanegol a geir gan y cynhyrchwr i'r prynwr gwreiddiol nes y darperir ar gyfer yr holl ddanfoniadau i'r prynwr gwreiddiol a wnaed gan y cynhyrchwr cyn y dyddiad hwnnw ar ôl unrhyw addasiad ar gyfer cynnwys braster menyn yn unol ag Erthygl 10(1) Rheoliad y Comisiwn.\n(8) Ar ddechrau'r flwyddyn gwota yn union ar ôl y flwyddyn gwota y cafwyd y cynnydd y cyfeirir ato ym mharagraff (2), mae'n rhaid cynyddu cwota prynwr y prynwr y mae'r cynhyrchwr newydd gofrestru ag ef neu â hi yn ôl y cyfryw ran o'r cwota cyfanwerthol cofrestredig sy'n weddill gan y cynhyrchwr ag a gynhwysir yn y maint penodol.\n(9) Os effeithir ar y cwota sydd ei angen i ddarparu ar gyfer danfoniadau a wnaed i brynwr gwreiddiol gan —\n(a)cwota yn cael ei drosglwyddo i'r cynhyrchwr o dan y Rheoliadau hyn; neu\n(b)addasiad ar gyfer cynnwys braster menyn yn unol ag Erthygl 10(1) Rheoliad y Comisiwn,\nmae'n rhaid i'r Cynulliad Cenedlaethol, yn ddarostyngedig i baragraff (10), wneud y cyfryw addasiadau yng nghwota prynwr y prynwr gwreiddiol y mae'r cynhyrchwr newydd gofrestru ag ef neu â hi, ag sydd eu hangen i sicrhau bod digon o gwota wedi'i gofrestru gyda'r prynwr gwreiddiol i ddarparu ar gyfer danfoniadau a wnaed.\n(10) mae'n rhaid i'r Cynulliad Cenedlaethol wneud addasiad yn unol â pharagraff (9) ar ôl i'r flwyddyn gwota dan sylw ddod i ben.\n(11) Lle mae gan gynhyrchwr gwota sydd wedi'i gofrestru â dau neu ragor o brynwyr, caiff y cynhyrchwr wneud cais i'r Cynulliad Cenedlaethol i newid y cwota sydd wedi'i gofrestru rhyngddynt dros dro, ac eithrio i'r graddau y mae angen y cwota sydd wedi'i gofrestru â phob un ohonynt i ddarparu ar gyfer danfoniadau a wnaed ganddo neu ganddi cyn dyddiad y trosglwyddiad ar ôl unrhyw addasiad ar gyfer cynnwys braster menyn yn unol ag Erthygl 10(1) Rheoliad y Comisiwn.\n(12) mae'n rhaid i gynhyrchwr sy'n gwneud cais i'r Cynulliad Cenedlaethol yn unol â pharagraff (11) gyflwyno gyda'i gais/chais —\n(a)datganiad yn nodi manylion y cwota sydd i'w ailgofrestru dros dro; a\n(b)datganiad a wnaed ac a lofnodwyd gan y cynhyrchwr fod y prynwr y bydd ei gwota/chwota yn lleihau wedi'i hysbysu o'r manylion a nodir yn y datganiad.\n(13) mae'n rhaid i'r ddau ddatganiad y cyfeirir atynt ym mharagraff (12) —\n(a)fod yn y cyfryw ffurf ag y gall y Cynulliad Cenedlaethol yn rhesymol ei mynnu; a\n(b)cyrraedd y Cynulliad Cenedlaethol heb fod yn hwyrach na 15 Mehefin yn y flwyddyn gwota yn union ar ôl y flwyddyn gwota y gwneir y cais am yr ailgofrestriad dros dro ar ei chyfer.\n(14) Yn y rheoliad hwn —\n(a)ystyr “cwota cyfanwerthol cofrestredig sy'n weddill” yw'r cwota sydd ei angen i ddarparu ar gyfer danfoniadau a wnaed gan gynhyrchwr cyn y dyddiad y newidiodd y prynwr (wedi'i addasu yn unol ag Erthygl 10(1) Rheoliad y Comisiwn); a\n(b)ystyr “maint penodol” yw maint sy'n cyfateb i gymaint o gwota cyfanwerthol cofrestredig cynhyrchwr ag a nodir gan y cynhyrchwr hwnnw.\nCyfyngiadau ar ddefnyddio cwota yn Ardal Ynysoedd yr Alban24.—(1) Ni chaiff cynhyrchwyr a phrynwyr ddefnyddio cwota sydd wedi'i gofrestru o dan reoliad 4 i ddeiliaid cwota yn un o ardaloedd Ynysoedd yr Alban ond yn erbyn gwerthiannau uniongyrchol a danfoniadau yn cynnwys llaeth a gynhyrchwyd o fewn yr ardal honno yn Ynysoedd yr Alban.\n(2) Os yw rhan o fenter laeth deiliad cwota y tu allan i un o ardaloedd Ynysoedd yr Alban, fe'i trinnir at ddibenion y rheoliad hwn fel deiliad cwota o fewn un o ardaloedd Ynysoedd yr Alban os yw 50% neu ragor o'i fenter/menter laeth o fewn yr ardal honno.\n(3) Nid yw paragraff (1) yn gymwys o ran ailddyrannu cwota yn unol â rheoliadau 27 a 30.\nRHAN 5YR ARDOLLPenderfynu a oes angen lleihau'r addasiad braster menyn tuag i lawr o ran danfoniadau25.—(1) Ar ôl i bob blwyddyn gwota ddod i ben, mae'n rhaid i'r Cynulliad Cenedlaethol benderfynu ar —\n(a)cyfanswm y danfoniadau i brynwyr; a\n(b)cyfanswm y cyfryw ddanfoniadau ar ôl addasiad ar gyfer cynnwys braster menyn yn unol ag Erthygl 10(1) Rheoliad y Comisiwn.\n(2) mae'n rhaid gwneud penderfyniad o dan baragraff (1) drwy gyfeirio at y crynodebau y mae'n rhaid i brynwyr eu cyflwyno i'r Cynulliad Cenedlaethol at ddibenion Erthygl 8(2) Rheoliadau'r Comisiwn.\n(3) Os na chyflwynodd prynwr y crynodebau sy'n ofynnol felly ar gyfer unrhyw flwyddyn gwota neu os na all ddarparu'r cyfryw brawf o faint y llaeth a ddanfonwyd ato neu ati yn y flwyddyn honno ag y gall y Cynulliad Cenedlaethol yn rhesymol ei fynnu at ddibenion y Rheoliadau hyn, mae'n rhaid i'r Cynulliad Cenedlaethol at ddibenion paragraff (1) —\n(a)penderfynu ei hun ar y maint hwnnw o laeth yn seiliedig ar yr holl wybodaeth sydd ar gael iddo at ddibenion cyfrifo unrhyw ardoll sy'n daladwy ar ddanfoniadau a wnaed i'r prynwr hwnnw; a\n(b)hysbysu'r prynwr o'i benderfyniad.\n(4) Os bydd y maint y cyfeirir ato ym mharagraff (1)(a) yn fwy na'r maint y cyfeirir ato ym mharagraff (1)(b), mae'n rhaid i'r Cynulliad Cenedlaethol gyfrifo faint y mae angen lleihau'r holl addasiadau braster menyn tuag i lawr a wnaed cyn hynny yn gymesur er mwyn cynyddu'r maint y cyfeirir ato ym mharagraff (1)(b) fel ei fod yn cyfateb i'r cyfanswm y cyfeirir ato ym mharagraff (1)(a).\n(5) Os bydd paragraff (4) yn gymwys, mae'n rhaid i'r Cynulliad Cenedlaethol —\n(a)hysbysu pob prynwr bod unrhyw addasiadau braster menyn tuag i lawr a wnaed ganddynt yn y danfoniadau atynt wedi'u lleihau; a\n(6) Os bydd y maint y cyfeirir ato ym mharagraff (1)(b) yn cyfateb i'r un y cyfeirir ato ym mharagraff (1)(a) neu os bydd yn fwy nag ef, mae'n rhaid i'r Cynulliad Cenedlaethol hysbysu pob prynwr nad oes angen lleihau unrhyw addasiadau braster menyn tuag i lawr fel hyn.\n(7) Yn y rheoliad hwn, ystyr “addasiad braster menyn tuag i lawr”, o ran danfoniadau at brynwr, yw addasiad i faint y danfoniadau ar gyfer cynnwys braster menyn sy'n arwain at y maint hwnnw yn cael ei leihau at ddibenion cyfrifo'r ardoll yn unol ag Erthygl 10(2) Rheoliad y Cyngor.\nPenderfynu a yw ardoll ar ddanfoniadau yn daladwy26.—(1) Lle mae cyfanswm cwota cyfanwerthol cynhyrchwyr, gan gynnwys cwota a addaswyd, ynghyd â chyfanswm y cwota cyfanwerthol yn y gronfa genedlaethol yn fwy na pha un bynnag yw'r uchaf o—\n(a)cyfanswm y danfoniadau y cyfeirir ato yn rheoliad 25(1)(a); neu\n(b)cyfanswm y danfoniadau y cyfeirir ato yn rheoliad 25(1)(b),\nmae'n rhaid i'r Cynulliad Cenedlaethol benderfynu nad oes unrhyw ardoll yn daladwy ar ddanfoniadau.\n(2) mae'n rhaid i'r Cynulliad Cenedlaethol hysbysu pob prynwr o benderfyniad a wneir o dan baragraff (1).\n(3) Lle mae cyfanswm cwota cyfanwerthol cynhyrchwyr, gan gynnwys cwota a addaswyd, ynghyd â chyfanswm y cwota cyfanwerthol yn y gronfa genedlaethol yn llai na pha un bynnag yw'r uchaf o—\nmae'n rhaid i'r Cynulliad Cenedlaethol hysbysu pob prynwr bod ardoll yn daladwy ar b'un bynnag sydd fwyaf o'r danfoniadau.\nAilddyrannu cwota cynhyrchwyr27.—(1) mae'r rheoliad hwn yn gymwys at ddibenion Erthygl 10(3) Rheoliad y Cyngor (sy'n ymwneud â chyfrifo'r ardoll ar ddanfoniadau).\n(2) Ar ôl i bob blwyddyn gwota ddod i ben, mae'n rhaid i'r Cynulliad Cenedlaethol benderfynu ar gyfer pob cynhyrchwr, faint o gwota nas defnyddiwyd (os o gwbl) sydd ar gael i'r cynhyrchwr hwnnw, gan ystyried unrhyw addasiad sydd ei angen o dan reoliad 25(4) ac unrhyw gwota a addaswyd.\n(3) Os bydd y Cynulliad Cenedlaethol yn penderfynu yn unol â pharagraff (2) fod gan gynhyrchwr gwota nas defnyddiwyd, mae'n rhaid iddo —\n(a)ychwanegu cyfanswm y cwota nas defnyddiwyd at y gronfa genedlaethol;\n(b)yn ddarostyngedig i baragraff (4), ddyfarnu unrhyw ailddyraniad cwota dros dro yn unol â rheoliad 19; a\n(c)ar ôl gwneud y cyfryw ddyfarniad, ailddyrannu unrhyw gwota nas defnyddiwyd sy'n weddill i unrhyw gynhyrchwyr y mae eu danfoniadau yn fwy na'u cwotâu yn gymesur â'u gwahanol gwotâu.\n(4) mae'n rhaid lleihau maint dyfarniad a wneir o dan baragraff (3)(b) yn gymesur os nad oes digon o gwota ar ôl i'r Cynulliad Cenedlaethol gydymffurfio â pharagraff (3)(a) i wneud dyfarniad llawn i bob cynhyrchwr sy'n gymwys i gael dyraniad cwota dros dro o dan reoliad 19.\n(5) Yn ddarostyngedig i baragraff (6), os nad oes angen yr holl gwota nas defnyddiwyd sydd ar gael i'w ailddyrannu i gynhyrchwr o dan baragraff (3)(c) ar y cynhyrchwr hwnnw i ddarparu ar gyfer ei d(d)anfoniadau lle mae'r braster menyn wedi'i addasu, mae'n rhaid i'r Cynulliad Cenedlaethol ailddyrannu'r cwota nas defnyddiwyd nad oes ei angen ymhlith yr holl gynhyrchwyr y mae eu danfoniadau lle mae'r braster menyn wedi'i addasu yn fwy na'u cwota yn gymesur â'u gwahanol gwotâu.\n(6) Ni chaiff unrhyw gynhyrchwr unrhyw gwota nas defnyddiwyd o dan baragraff (5) yn fwy na'r cwota y mae arno neu arni ei angen i ddarparu ar gyfer ei d(d)anfoniadau lle mae'r braster menyn wedi'i addasu sy'n fwy na'i gwota/chwota.\n(7) Yn y rheoliad hwn, ystyr “danfoniadau lle mae'r braster menyn wedi'i addasu” yw danfoniadau a addaswyd ar gyfer cynnwys braster menyn yn unol ag Erthygl 10(1) Rheoliad y Comisiwn.\nPenderfynu ar atebolrwydd i dalu ardoll ar ddanfoniadau28.—(1) mae'r rheoliad hwn yn gymwys at ddibenion Erthygl 10(3) Rheoliad y Cyngor (sy'n ymwneud â chyfrifo ardoll ar ddanfoniadau).\n(2) Ar ôl i'r flwyddyn gwota ddod i ben, mae'n rhaid i'r Cynulliad Cenedlaethol —\n(a)canfod pa gynhyrchwyr a wnaeth ddanfoniadau sy'n fwy na'r cwota a ddyrannwyd iddynt ar ôl ystyried unrhyw addasiadau a wnaed o dan reoliadau 25 a 27; wedyn\n(b)canfod cyfanswm yr ardoll sy'n daladwy gan bob cyfryw gynhyrchwr ar y gyfradd ardoll a nodir yn Erthygl 2 Rheoliad y Cyngor; ac wedyn\n(c)canfod cyfanswm yr ardoll sy'n daladwy gan bob prynwr ar ddanfoniadau a wnaed i'r prynwr hwnnw.\nHysbysu am yr atebolrwydd i dalu ardoll29. Ar ôl i bob blwyddyn gwota ddod i ben, mae'n rhaid i'r Cynulliad Cenedlaethol —\n(a)hysbysu pob prynwr o gyfanswm yr ardoll sy'n daladwy ar ddanfoniadau a wnaed i'r prynwr hwnnw; a\n(b)rhoi manylion i'r prynwr hwnnw am gyfanswm yr ardoll y gellir ei briodoli i bob cynhyrchwr a wnaeth ddanfoniadau i'r prynwr hwnnw.\nPenderfynu ar atebolrwydd i dalu ardoll ar werthiannau uniongyrchol30.—(1) mae'r rheoliad hwn yn gymwys at ddibenion Erthygl 12 Rheoliad y Cyngor (sy'n ymwneud â chyfrifo ardoll ar werthiannau uniongyrchol).\n(2) Ar ôl i bob blwyddyn gwota ddod i ben, mae'n rhaid i'r Cynulliad Cenedlaethol benderfynu ar gyfanswm y cynnyrch llaeth a werthwyd neu a drosglwyddwyd am ddim gan werthwyr uniongyrchol yn y flwyddyn gwota dan sylw.\n(3) mae'n rhaid gwneud penderfyniad o dan baragraff (2) drwy gyfeirio at y datganiadau y mae'n rhaid i werthwyr uniongyrchol eu cyflwyno i'r Cynulliad Cenedlaethol yn unol ag Erthygl 11(2) Rheoliad y Comisiwn.\n(4) Os na chyflwynodd gwerthwr uniongyrchol ddatganiad i'r Cynulliad Cenedlaethol ar gyfer unrhyw flwyddyn gwota yn unol â'r Erthygl honno neu os na all ddarparu'r cyfryw brawf o feintiau'r cynnyrch llaeth a werthwyd neu a drosglwyddwyd am ddim ganddo neu ganddi yn y flwyddyn honno ag y gall y Cynulliad Cenedlaethol yn rhesymol ei fynnu at ddibenion y Rheoliadau hyn, mae'n rhaid i'r Cynulliad Cenedlaethol at ddibenion paragraff (2) —\n(a)benderfynu ei hun ar y cyfryw feintiau yn seiliedig ar yr holl wybodaeth sydd ar gael iddo at ddibenion cyfrifo unrhyw ardoll sy'n daladwy gan y gwerthwr uniongyrchol hwnnw, a\n(b)hysbysu'r gwerthwr uniongyrchol o'i benderfyniad.\n(5) O ran blwyddyn gwota, lle mae —\n(a)cyfanswm cwota gwerthiannau uniongyrchol deiliaid cwota gwerthiannau uniongyrchol, gan gynnwys unrhyw gwota a addaswyd; a\n(b)cyfanswm y cwota gwerthiannau uniongyrchol yn y gronfa genedlaethol,\ngyda'i gilydd yn fwy na'r cyfanswm y penderfynwyd arno gan y Cynulliad Cenedlaethol o dan baragraff (2), mae'n rhaid i'r Cynulliad Cenedlaethol benderfynu nad oes unrhyw ardoll o ran gwerthiannau uniongyrchol yn daladwy.\n(6) mae'n rhaid i'r Cynulliad Cenedlaethol hysbysu pob deiliad cwota gwerthiannau uniongyrchol o'i benderfyniad a wnaed o dan baragraff (5).\n(7) O ran blwyddyn gwota, lle mae —\ngyda'i gilydd yn llai na'r cyfanswm y penderfynwyd arno gan y Cynulliad Cenedlaethol o dan baragraff (2), mae'r rhaid i'r Cynulliad Cenedlaethol hysbysu pob gwerthwr uniongyrchol bod ardoll yn daladwy.\n(8) Ar ôl i bob blwyddyn gwota ddod i ben, mae'n rhaid i'r Cynulliad Cenedlaethol benderfynu o ran pob deiliad cwota gwerthiannau uniongyrchol faint o gwota gwerthiannau uniongyrchol nas defnyddiwyd sydd ar gael i'r deiliad cwota gwerthiannau uniongyrchol hwnnw yn y flwyddyn gwota dan sylw, gan ystyried unrhyw gwota a addaswyd.\n(9) Os bydd y Cynulliad Cenedlaethol yn penderfynu o dan baragraff (8) fod gan ddeiliad cwota gwerthiannau uniongyrchol gwota gwerthiannau uniongyrchol nas defnyddiwyd, mae'n rhaid iddo—\n(a)ychwanegu'r cwota hwnnw nas defnyddiwyd at y gronfa genedlaethol; a\n(b)yn ddarostyngedig i baragraff (10), wneud y cyfryw ddyfarniadau yn ailddyrannu cwota dros dro o dan reoliad 19 ag y cred ei bod yn briodol eu gwneud.\n(10) Os, ar ôl i'r Cynulliad Cenedlaethol gydymffurfio â pharagraff (9)(a), na fydd digon o gwota gwerthiannau uniongyrchol i wneud dyfarniad llawn o dan reoliad 19 i bob deiliad cwota gwerthiannau uniongyrchol sy'n gymwys i gael y cyfryw ddyfarniad, caiff maint pob dyfarniad o dan baragraff (9)(b) ei leihau yn gymesur.\n(11) O ran y flwyddyn gwota dan sylw, mae'n rhaid i'r Cynulliad Cenedlaethol ganfod wedyn —\n(a)faint yn fwy yw'r cyfanswm y cyfeirir ato ym mharagraff (2) na chyfanswm —\n(i)cwota gwerthiannau uniongyrchol pob deiliad gwerthiannau uniongyrchol, gan gynnwys cwota a addaswyd, a\n(ii)y cwota gwerthiannau uniongyrchol yn gronfa genedlaethol;\n(b)cyfanswm yr ardoll sy'n daladwy gan ddeiliaid cwota gwerthiannau uniongyrchol drwy luosi'r cyfanswm a nodwyd o dan is-baragraff (a) â'r gyfradd ardoll a nodir yn Erthygl 2 Rheoliad y Cyngor; a\n(c)faint yn fwy yw'r cyfanswm y cyfeirir ato ym mharagraff (2) na holl gwota gwerthiannau uniongyrchol y deiliaid cwota gwerthiannau uniongyrchol y mae eu gwerthiannau uniongyrchol yn fwy na'u cwota.\n(12) mae'n rhaid i'r Cynulliad Cenedlaethol nodi'r gyfradd ardoll fesul litr sydd i'w thalu gan bob deiliad cwota gwerthiannau uniongyrchol drwy rannu'r cyfanswm a nodwyd yn unol â pharagraff (11)(b) â'r cyfanswm a nodwyd yn unol â pharagraff (11)(c).\n(13) mae'n rhaid i'r Cynulliad Cenedlaethol —\n(a)canfod pa ddeiliaid cwota gwerthiannau uniongyrchol a werthodd neu a drosglwyddodd am ddim gynhyrchion llaeth yn fwy na'r cwota sydd ar gael iddynt gan gynnwys unrhyw gwota a addaswyd ac unrhyw gwota a ailddyrannwyd dros dro drwy ddyfarniad o dan baragraff (9)(b);\n(b)canfod cyfanswm yr ardoll sy'n daladwy gan bob cyfryw ddeiliad cwota gwerthiannau uniongyrchol ar y gyfradd ardoll a nodwyd yn unol â pharagraff (12); a\n(c)hysbysu pob deiliad cwota gwerthiannau uniongyrchol o gyfanswm yr ardoll sy'n daladwy ganddo neu ganddi.\n(14) Os na fydd gwerthwr uniongyrchol yn cyflwyno i'r Cynulliad Cenedlaethol yn unol ag Erthygl 11(2) Rheoliad y Comisiwn ddatganiad o gyfanswm y cynnyrch llaeth a werthwyd neu a drosglwyddwyd am ddim ganddo neu ganddi mewn blwyddyn gwota, y gyfradd ardoll fesul litr y mae'n rhaid i'r gwerthwr uniongyrchol hwnnw ei thalu ar y cyfanswm nas hysbyswyd neu na phenderfynwyd yn ei gylch o dan baragraff (4) yw'r gyfradd a nodir yn Erthygl 2 Rheoliad y Comisiwn.\nTalu ac adennill ardoll31.—(1) O ran casglu ardoll, y Cynulliad Cenedlaethol yw'r awdurdod cymwys at ddibenion deddfwriaeth y Gymuned.\n(2) At ddibenion —\n(a)Erthygl 11(1) Rheoliad y Cyngor (sy'n ymwneud â thalu ardoll gan brynwyr o ran danfoniadau);\n(b)Erthygl 12(4) Rheoliad y Cyngor (sy'n ymwneud â thalu ardoll gan werthwyr uniongyrchol);\n(c)Erthygl 8 Rheoliad y Comisiwn (sy'n ymwneud â datganiadau gan brynwyr o ddanfoniadau gan gynhyrchwyr); a\n(ch)Erthygl 11 Rheoliad y Comisiwn (sy'n ymwneud â datganiadau o werthiannau uniongyrchol gan gynhyrchwyr);\nmae'n rhaid talu'r ardoll a'r cosbau y cyfeirir atynt yn y darpariaethau hynny i'r Cynulliad Cenedlaethol.\n(3) mae paragraff (4) yn gymwys at ddibenion Erthygl 11(3) Rheoliad y Cyngor (sy'n ymwneud â thynnu'r atebolrwydd i dalu ardoll) lle mae cynhyrchwr yn gwneud danfoniadau i brynwr yn mynd dros ei gwota/chwota cyfanwerthol.\n(4) Yn dilyn unrhyw addasiad i'r maint a ddanfonir yn unol ag Erthygl 10(1) Rheoliad y Comisiwn, caiff y prynwr dynnu ar unwaith o'r symiau y mae arno neu arni i'r cynhyrchwr o ran y danfoniadau swm sy'n cyfateb i'r ardoll a fyddai fel arall yn daladwy ganddo neu ganddi o ran y maint sydd dros ben.\n(5) Lle mae unrhyw ran o'r ardoll heb ei thalu ar ôl 1 Medi mewn unrhyw flwyddyn, caiff y Cynulliad Cenedlaethol adennill yr ardoll sydd heb ei thalu ar y dyddiad hwnnw ynghyd ag unrhyw log o ran pob diwrnod ar ôl y dyddiad hwnnw nes bod y swm hwnnw wedi'i adennill —\n(a)oddi wrth y gwerthwr uniongyrchol neu, yn ôl y digwydd, y prynwr; neu\n(b)oddi wrth y cynhyrchwr, mewn achos o fewn paragraff (4) —\n(i)lle nad yw'r prynwr wedi talu'r ardoll, a\n(ii)lle nad yw'r cynhyrchwr wedi talu'r ardoll i'r prynwr naill ai'n uniongyrchol neu thrwy ddidynnu ardoll ac nid yw'r prynwr yn cymryd camau i'w hadennill oddi wrtho neu wrthi.\n(6) mae llog o dan baragraff (5) yn daladwy ar y gyfradd o un pwynt canrannol uwchlaw'r gyfradd dri mis sterling a gynigir rhwng banciau Llundain.\n(7) Os —\n(a)na chymeradwywyd prynwr yn unol â rheoliad 5; neu\n(b)tynnwyd cymeradwyaeth prynwr yn ôl gan y Cynulliad Cenedlaethol yn unol ag Erthygl 23(3) Rheoliad y Comisiwn,\nyn ddarostyngedig i baragraff (8), caiff y Cynulliad Cenedlaethol fynnu y telir unrhyw ardoll sy'n daladwy gan y prynwr nas talwyd ganddo neu ganddi yn y cyfryw gyfrannau ag y gall yn rhesymol eu mynnu gan unrhyw gynhyrchwyr y mae eu danfoniadau i'r prynwr hwnnw wedi arwain at yr atebolrwydd i dalu ardoll.\n(8) Nid yw paragraff (7) yn gymwys o ran cynhyrchwr sydd wedi talu'r prynwr dan sylw naill ai'n uniongyrchol neu drwy ddidynnu'r ardoll sy'n daladwy gan y cynhyrchwr hwnnw.\nAtal osgoi talu ardoll32.—(1) Yn ddarostyngedig i baragraffau (2) a (3), os —\n(a)bydd cynhyrchwr (“A”) yn gwerthu neu'n danfon llaeth neu gynhyrchion llaeth mewn unrhyw flwyddyn gwota o laeth a gynhyrchir gan unrhyw fuchod; a bod\n(b)cynhyrchwr arall (“B”), yn hwyrach yn yr un flwyddyn gwota, yn gwerthu neu'n danfon llaeth neu gynhyrchion llaeth o laeth a gynhyrchir o unrhyw un o'r un buchod neu o bob un ohonynt,\nystyrir i B at ddibenion y Rheoliadau hyn wneud y gwerthiannau neu'r danfoniadau hynny fel asiant ar ran A.\n(2) Nid yw'r paragraff (1) yn gymwys os —\n(a)cytunodd A i werthu neu brydlesu'r buchod dan sylw i B;\n(b)cedwir y buchod ar ddaliad B; a\n(c)ar ôl gwneud y cytundeb —\n(i)mae B wedi ymgymryd â rheoli'r fuches sy'n cynnwys y buchod y cyfeirir atynt ym mharagraff (1)(b) a'r llaeth a gynhyrchir ganddi, a\n(ii)Nid yw A yn cymryd unrhyw ran bellach yn y gwaith o reoli'r fuches honno a'r llaeth a gynhyrchir ganddi.\n(3) Nid yw paragraff (1) yn gymwys os —\n(a)etifeddodd B y buchod dan sylw gan A; a\n(b)cedwir y buchod ar ddaliad B.\nRHAN 6GWYBODAETH A CHOFNODIONGwybodaeth33.—(1) mae'n rhaid i bob person perthnasol ddarparu ar gyfer y Cynulliad Cenedlaethol y cyfryw wybodaeth ag y gall fod ar y Cynulliad Cenedlaethol ei mynnu yn rhesymol i gyflawni ei swyddogaethau o dan y Rheoliadau hyn a deddfwriaeth y Gymuned.\n(2) mae'n rhaid i bob prynwr ddarparu ar gyfer y Cynulliad Cenedlaethol y cyfryw wybodaeth ag y gall fod arno ei mynnu yn rhesymol yn ymwneud â danfoniadau a wnaed neu y bwriedir eu gwneud i'r prynwr gan y cyfryw berson neu'r cyfryw bersonau ag y gall y Cynulliad Cenedlaethol ei nodi neu eu nodi at ddibenion monitro danfoniadau o ran y cyfanswm cyfeirio cenedlaethol ar gyfer y Deyrnas Unedig y cyfeirir ato yn Erthygl 1(3) ac Atodiad I Rheoliad y Cyngor.\n(3) mae'n rhaid darparu'r wybodaeth y cyfeirir ati ym mharagraff (2) —\n(a)ar gyfer y cyfryw gyfnodau; a\n(b)yn y cyfryw ffurf,\nag y gall y Cynulliad Cenedlaethol yn rhesymol eu mynnu.\n(4) mae'n rhaid cyflwyno'r wybodaeth y cyfeirir ati ym mharagraff (2) fel ei bod yn cyrraedd y Cynulliad Cenedlaethol cyn diwedd y cyfnod o dri diwrnod gwaith yn dechrau pan ddaw'r cyfnod y mae'r wybodaeth yn ymwneud ag ef i ben neu o fewn saith diwrnod gwaith yn dechrau ar y dyddiad y rhoddwyd gwybod am y mynnu, p'un bynnag yw'r diweddaraf.\n(5) mae'n rhaid i bob prynwr ddarparu ar gyfer y Cynulliad Cenedlaethol restr o'r deiliaid cwota hynny sydd wedi'u cofrestru â'r prynwr hwnnw ar 31 Mawrth ym mhob blwyddyn gwota (p'un a fuont wedi'u cofrestru felly am y cyfan o'r flwyddyn gwota honno neu am ran ohoni) —\n(a)sy'n dal cwota mewn perthynas â'r flwyddyn gwota honno nas cafwyd drwy drosglwyddiad dros dro ar gyfer y flwyddyn gwota honno, a\n(b)na wnaethant ddanfoniadau i'r prynwr hwnnw yn ystod y flwyddyn gwota honno; a\nsicrhau bod y rhestr yn ei gyrraedd heb fod yn hwyrach na 14 Mai ar ôl i'r flwyddyn gwota honno ddod i ben.\n(6) mae'n rhaid i'r Cynulliad Cenedlaethol ddarparu ar gyfer pob prynwr gopi o'r cyfryw wybodaeth ag y gall fod ar y prynwr ei hangen yn rhesymol at ddibenion —\n(a)rhwymedigaethau cofrestru'r prynwr hwnnw o dan reoliad 6; a\n(b)Erthygl 8 Rheoliad y Comisiwn (sy'n ymwneud â chyflwyno crynodebau o ddatganiadau cynhyrchwyr o ddanfoniadau neu ddatganiadau yn nodi na chafwyd unrhyw ddanfoniadau).\nCadw cofnodion a'u dal34.—(1) At ddibenion Erthygl 17 Rheoliad y Comisiwn (sy'n ei gwneud yn ofynnol i Aelod-wladwriaethau gymryd yr holl gamau angenrheidiol i sicrhau y codir yr ardoll yn gywir), mae'n rhaid i berson perthnasol gydymffurfio â gofynion paragraff (2) yn ogystal â bodloni unrhyw ofyniad perthnasol ym mharagraffau 2 i 6 Erthygl 24 Rheoliad y Comisiwn (sy'n ymwneud â rhwymedigaethau cadw cofnodion prynwyr a chynhyrchwyr).\n(2) Y gofynion y cyfeirir atynt ym mharagraff (1) yw —\n(a)cadw'r cyfryw gofnodion a'u dal; a\n(b)cydymffurfio ag is-baragraff (a) am y cyfryw gyfnodau,\nag a nodir yn Atodlen 2.\n(3) Nid yw paragraff (1) yn effeithio ar reoliad 3 Rheoliadau'r Polisi Amaethyddol Cyffredin (Diogelu Trefniadau'r Gymuned) 1992(11).\nDatganiadau a chrynodebau blynyddol35.—(1) Os —\n(a)bydd cynhyrchwr y mae unrhyw gwota gwerthiannau uniongyrchol wedi'i gofrestru yn ei (h)enw yn unol â rheoliad 4 yn methu â chyflwyno i'r Cynulliad Cenedlaethol unrhyw ddatganiad y mae'n ofynnol iddo neu iddi ei gyflwyno o dan Erthygl 11(2) Rheoliad y Comisiwn fel bod y datganiad yn ei gyrraedd ar 14 Mai neu cyn y dyddiad hwnnw mewn unrhyw flwyddyn; neu\n(b)bydd prynwr yn methu â chyflwyno unrhyw grynodeb y mae'n ofynnol iddo neu iddi ei gyflwyno iddo o dan Erthygl 8(2) Rheoliad y Comisiwn fel bod y crynodeb yn ei gyrraedd ar 14 Mai neu cyn y dyddiad hwnnw mewn unrhyw flwyddyn,\ncaiff y Cynulliad Cenedlaethol adennill tâl rhesymol oddi wrth y cynhyrchwr hwnnw neu'r prynwr hwnnw, yn ôl y digwydd, mewn perthynas ag unrhyw ymweliad ag unrhyw safle y cred yn rhesymol y dylai swyddog awdurdodedig ymgymryd ag ef er mwyn cael y datganiad neu'r crynodeb dan sylw.\n(2) Os bydd y Cynulliad Cenedlaethol yn anfon i brynwr fersiwn diwygiedig o grynodeb a gyflwynwyd ganddo neu ganddi yn unol ag Erthygl 8(2) Rheoliad y Comisiwn, mae'n rhaid i'r prynwr gyflwyno naill ai —\n(a)cadarnhad y cytunir ar y fersiwn diwygiedig; neu\n(b)diwygiadau i'r fersiwn diwygiedig,\nfel bod y cyfryw gadarnhad neu'r cyfryw ddiwygiadau, yn ôl y digwydd, yn cyrraedd y Cynulliad Cenedlaethol cyn diwedd y cyfnod o ddeng diwrnod gwaith yn dechrau ar y dyddiad pryd yr anfonwyd y fersiwn diwygiedig i'r prynwr.\n(3) Yn y rheoliad hwn, ystyr “swyddog awdurdodedig” yw person (p'un a yw'n un o swyddogion y Cynulliad Cenedlaethol ai peidio) a awdurdodir gan y Cynulliad Cenedlaethol, naill ai'n gyffredinol neu'n benodol, i weithredu o ran materion sy'n codi o dan y Rheoliadau hyn a deddfwriaeth y Gymuned.\nRHAN 7COSBAU A DARPARIAETHAU AMRYWIOLCosbau gweinyddol36.—(1) Yn ddarostyngedig i ddarpariaethau Erthygl 23(4) Rheoliad y Comisiwn (sy'n awdurdodi Aelod-wladwriaethau i beidio â gosod cosbau o dan rai amgylchiadau) a pharagraff (5), mae prynwyr yn agored i dalu'r cosbau gweinyddol a nodir ym mharagraffau (2) and (3).\n(2) Lle mae prynwr yn methu â darparu neu gyflwyno i'r Cynulliad Cenedlaethol—\n(a)cais neu ddatganiad yn ymwneud ag addasu cwota prynwr yn unol â rheoliad 23(2) i (4);\n(b)gwybodaeth yn unol â rheoliad 33(2) i (4); neu\n(c)cadarnhad neu ddiwygiadau yn ymwneud â fersiwn diwygiedig o grynodeb yn unol â rheoliad 35(2),\nmae'n agored i dalu i'r Cynulliad Cenedlaethol gosb yn cyfateb i'r ardoll ddamcaniaethol a fyddai'n ddyledus ar 0.01% o'r llaeth yn ôl cyfaint a gwmpesir gan y cais, y datganiad, neu'r fersiwn diwygiedig hwnnw, neu'r wyboaeth honno ar gyfer pob diwrnod yn ystod y cyfnod o oedi cyn i'r cyflwyniad gyrraedd y Cynulliad Cenedlaethol.\n(3) Lle mae prynwr yn methu â chadw cofnodion cywir ac wedi'u diweddaru yn unol ag Erthygl 24(2) Rheoliad y Comisiwn a rheoliad 34, mae'n agored i dalu i'r Cynulliad Cenedlaethol gosb yn cyfateb i'r ardoll ddamcaniaethol a fyddai'n ddyledus ar 0.5% o'r llaeth dan sylw yn ôl cyfaint.\n(4) At ddibenion trydydd is-baragraff Erthygl 11(3) Rheoliad y Comisiwn (sy'n ei gwneud yn ofynnol i Aelod-wladwriaethau osod cosbau cymesur lle mae cynhyrchwyr yn cyflwyno datganiadau anghywir), ac yn ddarostyngedig i ddarpariaethau Erthygl 11(5) y Rheoliad hwnnw (sy'n awdurdodi Aelod-wladwriaethau i beidio â gosod cosbau o dan rai amgylchiadau) ac i baragraff (5), lle mae gwerthwr uniongyrchol yn cyflwyno datganiad blynyddol sy'n gorddatgan neu'n tanddatgan maint y gwerthiannau uniongyrchol ar gyfer y flwyddyn gwota a gwmpesir gan y datganiad hwnnw, mae'n agored i dalu i'r Cynulliad Cenedlaethol —\n(a)yn achos gorddatganiad, gosb yn cyfateb i'r ardoll ddamcaniaethol a fyddai'n ddyledus ar 0.5% o'r llaeth yn ôl cyfaint sy'n ffurfio'r gorddatganiad;\n(b)yn achos tanddatganiad, gosb yn cyfateb i'r ardoll ddamcaniaethol a fyddai'n ddyledus ar 0.5% o'r llaeth yn ôl cyfaint sy'n ffurfio'r tanddatganiad,\nac eithrio mewn unrhyw achos lle mae ef neu hi, ar gyfer y flwyddyn gwota a gwmpesir gan y datganiad, yn agored i dalu i'r Cynulliad Cenedlaethol ardoll sy'n fwy na'r swm hwnnw.\n(5) Er gwaethaf unrhyw beth ym mharagraffau (2) i (4), ni ddylai'r cosbau y cyfeirir atynt yn y paragraffau hynny —\n(a)yn achos prynwyr a gwerthwyr uniongyrchol, fod yn llai na £60;\n(b)yn achos prynwyr, fod yn fwy na £60,000; ac\n(c)yn achos gwerthwyr uniongyrchol, fod yn fwy na £600.\n(6) Yn ddarostyngedig i baragraff (7), os bydd prynwr yn methu â chyflwyno crynodeb y mae'n ofynnol ei gyflwyno o dan Erthygl 8(2) Rheoliad y Comisiwn cyn 1 Gorffennaf yn y flwyddyn pryd y mae'n ofynnol ei gyflwyno, mae'n agored i dalu i'r Cynulliad Cenedlaethol gosb yn cyfateb i'r ardoll ddamcaniaethol a fyddai'n ddyledus ar 0.01% o'r llaeth yn ôl cyfaint a gwmpesir gan y datganiad hwnnw ar gyfer pob diwrnod o oedi cyn i'r cyflwyniad gyrraedd y Cynulliad Cenedlaethol.\n(7) Nid yw prynwr yn agored i dalu cosb o dan baragraff (6) os oedd y methiant, ym marn y Cynulliad Cenedlaethol, —\n(a)yn anfwriadol nac yn deillio o esgeuluster difrifol;\n(b)os yw'n ddibwys o ran y modd y mae'r cynllun yn gweithredu neu effeithiolrwydd y gwiriadau; neu\n(c)os gellir ei briodoli i force majeure.\nAtal neu adennill iawndal37.—(1) Lle —\n(a)mae cynhyrchwr wedi cyflwyno cais am iawndal yn unol â chynllun iawndal y Gymuned; a\n(b)yr ymddengys i'r Cynulliad Cenedlaethol i'r cynhyrchwr —\n(i)wneud datganiad ffug neu gamarweiniol yn ei gais/chais, neu\n(ii)methu â chydymffurfio ag unrhyw un o ofynion y cynllun,\ncaiff y Cynulliad Cenedlaethol atal neu adennill ar orchymyn oddi wrth y cynhyrchwr hwnnw y cyfan o'r iawndal neu unrhyw ran ohono sy'n daladwy neu a dalwyd iddo neu iddi.\n(2) Yn y rheoliad hwn, ystyr “cynllun iawndal y Gymuned” yw'r cynllun a sefydlwyd yn Rheoliad y Cyngor (EC) Rhif 2330/98 yn darparu ar gyfer cynnig iawndal i rai cynhyrchwyr llaeth a chynhyrchion llaeth y cyfyngir arnynt dros dro rhag cynnal eu busnes(12) a Rheoliad y Comisiwn (EC) Rhif 2647/98 yn gosod rheolau manwl ar gyfer cymhwyso Rheoliad y Cyngor (EC) Rhif 2330/98(13).\nAtafael cwota38.—(1) Yn unol ag Erthygl 15 Rheoliad y Cyngor (sy'n ymwneud ag atafael ac adfer cwota mewn achosion o anweithgarwch), mae'n rhaid i'r Cynulliad Cenedlaethol hysbysu deiliad cwota bod ei gwota/chwota wedi'i gymryd i mewn i'r gronfa genedlaethol os ymddengys yn seiliedig ar y wybodaeth sydd ar gael i'r Cynulliad Cenedlaethol na wnaeth unrhyw ddanfoniadau nac unrhyw werthiannau uniongyrchol yn ystod y flwyddyn gwota flaenorol.\n(2) Yn unol ag Erthygl 11(4) Rheoliad y Comisiwn (sy'n ymwneud ag atafael cwota mewn achosion lle methwyd â chyflwyno datganiadau o werthiannau uniongyrchol cyn 1 Gorffennaf), mae'n rhaid i'r Cynulliad Cenedlaethol hysbysu unrhyw ddeiliad cwota gwerthiannau uniongyrchol sy'n torri Erthygl 11 y Rheoliad hwnnw, drwy fethu â chyflwyno datganiad blynyddol i'r Cynulliad Cenedlaethol fel bod y datganiad blynyddol yn ei gyrraedd cyn 1 Gorffennaf, y cymerir ei gwota/chwota i mewn i'r gronfa genedlaethol 30 diwrnod ar ôl ei hysbysu.\n(3) mae'n rhaid gosod unrhyw gwota a dynnir yn ôl yn unol ag Erthygl 15 Rheoliad y Cyngor yn y gronfa genedlaethol yn effeithiol o 1 Ebrill yn dilyn y flwyddyn gwota y mae gwybodaeth ar gael i'r Cynulliad Cenedaethol yn ei chylch yn dangos iddo na wnaed unrhyw ddanfoniadau nac unrhyw werthiannau uniongyrchol, yn ôl y digwydd.\n(4) mae'n rhaid i ddeiliad cwota cyfanwerthol neu ddeiliad cwota gwerthiannau uniongyrchol a hysbysir o'r bwriad i atafael cwota o dan baragraff (1) neu, yn ôl y digwydd, baragraff (2) hysbysu unrhyw un â buddiant yn y tir a gynhwysir yn y daliad dan sylw o gynnwys yr hysbysiad hwnnw cyn diwedd y cyfnod o 28 diwrnod yn dechrau ar y diwrnod y'i derbyniodd.\nAdfer cwota39.—(1) Yn ddarostyngedig i ail is-baragraff Erthygl 15(1) Rheoliad y Cyngor (sy'n nodi'r terfyn amser ar gyfer adfer cwota), gall person y cymerwyd ei gwota/chwota i mewn i'r gronfa genedlaethol ofyn i'r Cynulliad Cenedlaethol adfer iddo neu iddi y cwota o ran y daliad y'i hatafaelwyd ohono neu mewn perthynas â rhan o'r daliad hwnnw os yw'n gynhyrchwr.\n(2) Yn ddarostyngedig i baragraff (3), mae'n rhaid i gais o dan baragraff (1) —\n(a)cyrraedd y Cynulliad Cenedlaethol —\n(i)heb fod yn hwyrach na diwedd y flwyddyn gwota y mae a wnelo â hi, neu\n(ii)yn achos atafaeliad cwota yr hysbyswyd yn ei gylch yn rhinwedd rheoliad 38(2), heb fod yn hwyrach na diwedd y flwyddyn gwota cyn y flwyddyn gwota y bwriedir adfer y cwota ynddi; a\n(b)mewn achos yn dod o dan is-baragraff (a)(ii), mae'n rhaid i gais o dan baragraff (1) gynnwys y datganiad y methodd y person sy'n gwneud y cais â'i gyflwyno o dan Erthygl 11 Rheoliad y Comisiwn.\n(3) Lle mae —\n(a)newid mewn deiliadaeth o ran y daliad cyfan y cymerwyd cwota i mewn i'r gronfa genedlaethol mewn perthynas ag ef neu mewn perthynas â rhan o'r daliad hwnnw; a\n(b)mae'r deiliad newydd yn gynhyrchwr,\ncaiff y deiliad newydd gyflwyno cais i'r Cynulliad Cenedlaethol yn gofyn iddo adfer iddo neu iddi y cwota yn ymwneud â'r daliad neu'r rhan-ddaliad hwnnw cyn diwedd y terfyn amser ar gyfer adfer cwota a nodir yn ail is-baragraff Erthygl 15(1) Rheoliad y Cyngor.\n(4) mae'n rhaid i gais am adfer cwota i ran o ddaliad a wneir o dan baragraff (1) neu (3) gynnwys —\n(a)datganiad o'r dosraniad cwota y cytunwyd arno gan ystyried y mannau a ddefnyddir at ddibenion cynhyrchu llaeth, wedi'i lofnodi gan bob person â buddiant yn y tir sy'n ffurfio'r daliad; neu\n(b)datganiad yn gofyn am i gwota gael ei ddosrannu yn unol â phroses gymrodeddu o dan baragraffau 1(5), 3(2), 4 a 6 i 34 Atodlen 1.\n(5) Lle adferir cwota i ran o ddaliad yn unol â chais a wnaed o dan baragraff (1) neu (3), mae'n rhaid penderfynu ar y cwota a adferir i'r rhan honno yn unol â'r dosraniad y cyfeirir ato ym mharagraff (4)(a) neu (b).\nTroseddau a chosbau troseddol40.—(1) mae person yn euog o drosedd os bydd ef neu hi —\n(a)fel person perthnasol, yn methu heb esgus rhesymol â chydymffurfio â gofyniad a osodwyd arno neu arni o dan y Rheoliadau hyn neu ddeddfwriaeth y Gymuned; neu\n(b)mewn cysylltiad â'r Rheoliadau hyn neu ddeddfwriaeth y Gymuned, os bydd yn —\n(i)gwneud datganiad neu'n achosi i ddatganiad gael ei wneud, neu'n defnyddio dogfen neu'n achosi i ddogfen gael ei defnyddio, y gŵyr ei fod/bod yn anghywir o ran manylyn perthnasol, neu\n(ii)gwneud datganiad neu'n achosi i ddatganiad gael ei wneud yn fyrbwyll, neu'n defnyddio dogfen neu'n achosi i ddogfen gael ei defnyddio yn fyrbwyll, sy'n anghywir o ran manylyn perthnasol; neu\n(c)os bydd yn gwaredu cwota y mae'n gwybod neu y gellid yn rhesymol ddisgwyl iddo neu iddi wybod ei fod wedi'i gofrestru'n anghywir yn ei (h)enw.\n(2) mae person sy'n euog o drosedd o dan baragraff (1) yn agored —\n(a)yn dilyn collfarn ddiannod, i dalu dirwy heb fod yn fwy na'r uchafswm statudol, neu i gael tymor o garchar heb fod yn fwy na thri mis; neu i'r ddau, neu\n(b)yn dilyn collfarn ar dditiad, i dalu dirwy, neu i gael tymor o garchar heb fod yn fwy na dwy flynedd, neu i'r ddau.\n(3) Caiff y Cynulliad Cenedlaethol, yn dilyn unrhyw gollfarn o dan baragraff (1)(b) nad oes unrhyw hawl apelio nac unrhyw hawl apelio bellach yn bodoli yn ei herbyn, drwy hysbysiad a gyflwynir i'r person y mae'r gollfarn honno yn ymwneud â'i gwota/chwota, dynnu oddi wrtho neu oddi wrthi y cyfryw gwota ag y gall y Cynulliad Cenedlaethol yn rhesymol ystyried iddo neu iddi gael drwy'r anwiredd yr oedd y gollfarn yn seiliedig arno.\n(4) Ni ellir cyflwyno hysbysiad a gyflwynir o dan baragraff (3) ar ôl i'r cyfnod o ddeuddeg mis yn dechrau ar y diwrnod cyntaf y gellir cyflwyno'r hysbysiad ddod i ben.\n(5) Lle profir i drosedd o dan y rheoliad hwn a gyflawnwyd gan gorff corfforaethol gael ei chyflawni gyda chydsyniad neu ymoddefiad unrhyw gyfarwyddwr, rheolwr, ysgrifennydd neu swyddog tebyg yn y corff corfforaethol, neu unrhyw un a oedd yn honni ei fod/bod yn gweithredu mewn unrhyw gyfryw swyddogaeth, neu y gellir ei phriodoli i esgeuluster ar ran unrhyw gyfryw berson, tybir bod y person hwnnw yn ogystal â'r corff corfforaethol yn euog o'r drosedd honno ac yn agored i gael ei (h)erlyn a'i gosbi/chosbi yn unol â hynny.\n(6) Lle rheolir busnes corff corfforaethol gan ei aelodau, mae darpariaethau paragraffau (1) a (2) yn gymwys o ran gweithredoedd a diffygion aelod mewn cysylltiad â'i swyddogaethau rheoli fel pe bai'n un o gyfarwyddwyr y corff corfforaethol.\n(7) Yn y rheoliad hwn nid yw “gofyniad” yn cynnwys unrhyw gyfyngiad na rhwymedigaeth yn rheoliadau 11(1) a (3), 14(3), 16, 19(6) a (7), 21(2) a (3), 22(2), 23(12) a (13) a 39(2) a (4) nac o danynt.\nDiddymiadau a diwygiadau41.—(1) Diddymir Rheoliadau Cwotâu Cynnyrch Llaeth (Cymru) 2002(14).\n(2) Yn erthygl 8(3)(b) Gorchymyn Cyngor Datblygu Llaeth 1995(15), mae'r geiriau “the Dairy Produce Quotas (Wales) Regulations 2002” wedi'u disodli gan “the Dairy Produce Quotas (Wales) Regulations 2005(16)”.\nLlofnodwyd ar ran y Cynulliad Cenedlaethol o dan adran 66(1) Deddf Llywodraeth Cymru 1998(17)\nD. Elis-ThomasLlywydd y Cynulliad Cenedlaethol8 Mawrth 2005Previous: IntroductionNext: ScheduleBack to topOptions/HelpPrint OptionsPrint The Whole InstrumentPDF The Whole InstrumentWeb page The Whole InstrumentPrint The Instrument without SchedulesPDF The Instrument without SchedulesWeb page The Instrument without SchedulesLegislation is available in different versions:Latest Available (revised):The latest available updated version of the legislation incorporating changes made by subsequent legislation and applied by our editorial team. Changes we have not yet applied to the text, can be found in the ‘Changes to Legislation’ area. The revised version is currently only available in English.Original (As Enacted or Made) - English:The original English language version of the legislation as it stood when it was enacted or made. No changes have been applied to the text.Original (As Enacted or Made) - Welsh:The original Welsh language version of the legislation as it stood when it was enacted or made. No changes have been applied to the text.Opening OptionsDifferent options to open legislation in order to view more content on screen at onceMore ResourcesAccess essential accompanying documents and information for this legislation item from this tab. Dependent on the legislation item being viewed this may include:the original print PDF of the as enacted version that was used for the print copylists of changes made by and/or affecting this legislation itemconfers power and blanket amendment detailsall formats of all associated documentscorrection slipslinks to related legislation and further information resourcesMore ResourcesUse this menu to access essential accompanying documents and information for this legislation item. Dependent on the legislation item being viewed this may include:the original print PDF of the as made version that was used for the print copycorrection slipsClick 'View More' or select 'More Resources' tab for additional information including:lists of changes made by and/or affecting this legislation itemconfers power and blanket amendment detailsall formats of all associated documentslinks to related legislation and further information resourcesAll content is available under the Open Government Licence v3.0 except where otherwise stated© Crown copyright


Gwefan Swyddogol Dyffryn Nantlle > Ffermwyr Ifainc > Cangen Dyffryn Nantlle yn mynd o nerth i nerth\nClwb y Ffermwyr Ifainc yn Mynd o Nerth i Nerth\nLleu ~ Mawrth 2003\nMae'n hen bryd i un criw o bobl ifanc y Dyffryn yma ganu eu clodydd eu hunain am eu llwyddiant cynyddol. Mae Clwb Ffermwyr Ifanc Dyffryn Nantlle yn mynd o nerth i nerth.\nDechreuodd y clwb adennill llwyddiant y llynedd. Roedd criw bach, ond gweithgar, yn ymgasglu gan bery fod eu presenoldeb yn amlwg yng nghystadleuaeth amrywiol mudiad y Clybiau Ffermwyr Ifanc yn Eryri. Daeth y clwb yn 2il ar ddiwrnod y Rali, camp anhygoel o feddwl oed a nifer yr aelodau.\nYn ystod y flwyddyn yma mae llwyddiant wedi magu ar lwyddiant. Rydych eisoes wedi clywed am lwyddiant y clwb yn ennill y cystadlaethau barnu a'r eisteddfod gan wneud sioe dda iawn ohoni yn y gystadleuaeth bowlio deg yn ogystal.\nBu'r criw o'r clwb yn cynrychioli'r sir yn Eisteddfod Ffermwyr Ifanc Cymru yn y de ac mi fu yn daith fythgofiadwy yn ôl i fyny 'nôl i'r gogledd efo'r genod yn ein difyrru ni yr holl ffordd!\nWedi hynny, enillodd un tîm o'r clwb y gystadleuaeth cwis gan ddangos fod brêns yn y clwb yn ogystal â thalent eisteddfodol a barnu anifeiliaid.\nLlongyfarchiadau i'r tîm Daniel, Mari, Emrys, Bethan a Guto Rhys.\nYn ogystal cafwyd llwyddiant diweddar mewn cystadlaethau dartiau a pwl. Diolch i fyfyrwyr Glynllifon am adael i ni gael ymarfer efo nhw.\nDaeth yr aelodau a rhai rhieni ynghyd cyn y nadolig i ddathlu llwyddiant y clwb. Cafwyd noson hwyliog, pryd cafwyd cyfle i ddiolch i'n harweinwyr, sef Nesta Griffiths ac Ifan Caerloda a hefyd i Anti Elen, Pengwern a Glenda Ffridd am eu cymorth a'u cefnogaeth dibendraw.\nAr ôl y Nadolig bu'r clwb yn ddigon ffodus i ymweld ag Ian a'r hogia yn Express Motors pryd y cawsom gyfle i glywed straeon rasio ralïau ceir. Wel sôn am noson dda a diddorol; pwy fyddai'n meddwl fod cymaint o waith, egni a brwdfrydedd, heb sôn am gostau, yn mynd i baratoi ar gyfer y ralïau. Hoffem ni i gyd ategu'n diolch roddwyd i'r hogia am noson mor ddifyr.\nAr hyn o bryd mae'r aelodau wrthi'n brysur yn paratoi ar gyfer cystadleuaeth siarad cyhoeddus, cewch glywed sut yr aeth hi yn y rhifyn nesaf o Lleu.\nYr amrywiaeth o weithgareddau sydd i ddilyn am weddill y flwyddyn hon yw cystadleuaeth weldio, gyrru motor beic pedair olwyn, aelod y flwyddyn, cystadlaethau celf a chrefft ac, wrth gwrs, diwrnod mawr y rali. Diwrnod llawn o gystadlaethau amrywiol. Ac, wrth gwrs, ein nosweithiau o adloniant difyr!!!\nUnwaith eto, 'rydym yn agor y drysau led y pen ar gyfer aelodau newydd ac, efallai, i gyn-aelodau newydd ac, efallai, i gyn-aelodau i ail ymaelodi â ni. Rydym yn cwrdd yn Ysgol Dyffryn Nantlle bob nos Lun am 7.30. Mae croeso i unrhyw un ddod atom.\nByddai'r clwb yn hynod ddiolchgar am unrhyw nawdd a ellir ei gynnig. Mae'r arweinyddion yn fwy na bodlon i roi o'u hamser yn wirfoddol, ond, mae cynnal clwb o'r fath yn costio. Efallai fod rhai o ddarllenwyr Lleu yn gwybod am ffynonellau ariannol a allai ein cynorthwyo. Er mor werthfawr yw cyfraniad y clwb i'r Dyffryn a'r ardal, diwedd pob cân yw'r geiniog.


Cyfoeth Naturiol Cymru / CNC yn cynnig sesiynau galw heibio cymunedol cyn i waith coedwigaeth ddechrau yn Sir Fynwy\nCNC yn cynnig sesiynau galw heibio cymunedol cyn i waith coedwigaeth ddechrau yn Sir Fynwy\nMae cymunedau o gwmpas coetiroedd Gogledd a De Gwy yn Sir Fynwy yn cael eu gwahodd i ddysgu mwy am sut mae'r safleoedd yn cael eu rheoli mewn dau ddigwyddiad galw heibio a gynhelir gan Cyfoeth Naturiol Cymru (CNC) ym mis Mehefin.\nMae coetiroedd Gogledd Gwy yn cynnwys coedwigoedd Beacon Hill, Whitestone a’r Wenallt ac mae coetiroedd y De yn cynnwys coedwig Parc Cas-gwent, y Fedw a Great Barnets.\nCynhelir y digwyddiadau galw heibio ar 15 a 16 Mehefin a byddant yn cynnwys gwybodaeth am y gwaith cwympo coed sy'n digwydd i gael gwared ar tua 133 ha o goed sydd wedi'u heintio â chlefyd y llarwydd.\nByddant hefyd yn rhannu gwybodaeth am waith CNC i fynd i'r afael â Jac y Neidiwr, sef rhywogaeth estron goresgynnol sy'n llethu planhigion brodorol sy'n fwy dymunol ar gyfer infertebratau sy’n peillio fel gwenyn a gloÿnnod byw.\nBydd staff hefyd ar gael i siarad â thrigolion am Gynlluniau Adnoddau Coedwigaeth Dyffryn Gwy, sy'n nodi'r weledigaeth ar gyfer y coetir yn y dyfodol ac yn ateb unrhyw gwestiynau allai fod ganddynt.\nMeddai Jim Hepburn, Arweinydd Tîm Gweithrediadau Coedwigaeth ar gyfer CNC:\n"Rydym yn awyddus i ymgysylltu â'n partneriaid a thrigolion lleol er mwyn deall yn well yr heriau a'r cyfleoedd y mae ein gwaith coedwigaeth a rheoli tir yn Nyffryn Gwy yn eu cynnig i'n cymdogion a'n cymunedau.\n"Rydyn ni eisiau gwneud yn siŵr bod pobl yn ymwybodol o'n gwaith arfaethedig, yn deall pam mae’n digwydd a sut y gallai effeithio arnyn nhw. Byddem yn annog pobl i ddod i'r sesiynau galw heibio ym mis Mehefin a manteisio ar y cyfle i ofyn unrhyw gwestiynau sydd ganddynt i'n staff.\nCynhelir y digwyddiad galw heibio ar gyfer coetir De Gwy ddydd Mercher 15 Mehefin yn Neuadd Goffa Hood (Devauden) rhwng 2:00pm a 7:00pm.\nCynhelir y digwyddiad galw heibio ar gyfer coetir Gogledd Gwy ddydd Iau 16 Mehefin yn Neuadd Bentref Narth rhwng 2:00pm a 7:00pm.\nI gael rhagor o wybodaeth am waith coedwigaeth a rheoli tir CNC yng nghoetiroedd Gogledd a De Gwy, ewch i:Gwaith coedwigaeth a rheoli tir sydd ar ddod yng nghoetiroedd Gogledd a De Gwy, Sir Fynwy - Natural Resources Wales Citizen Space - Citizen Space (cyfoethnaturiol.cymru)


About Us Am y sioe\nMae popeth wedi’i gysylltu\nMae ein taith yn cychwyn 13.8 biliwn o flynyddoedd yn ôl gyda’r Glec Fawr. Arweiniodd y foment ffrwydrol hon at esblygiad popeth ar y Ddaear, ac mae’r broses a gychwynnodd yn dal i ddatblygu yn y dde yma, ar hyn o bryd yn yr 21ain ganrif.\nEdrych o gwmpas! Fe welwch rwydweithiau o gysylltiad ym mhobman:\nRydym yn stardust. Gellir olrhain pob atom o’n bod yn ôl i ofod ac amser dwfn.\nRydym yn ecosystemau. Mae mwy o gelloedd nad ydynt yn ddynol na chelloedd dynol yn ein cyrff ac arnynt, ac ni allem oroesi hebddyn nhw.\nAnifeiliaid ydyn ni. Mae’r goeden deulu ddynol yn cysylltu’n ôl â phob peth byw ar y ddaear.\nCreaduriaid cymdeithasol ydyn ni. Rydyn ni’n rhoi ystyr i’n bywydau trwy ein perthnasoedd â phobl o’n cwmpas a’r byd ehangach y tu hwnt.\nTrwy godi’r caead ar sut mae pob un ohonom ni’n rhan gywrain o’r bydysawd, byddwn ni’n dangos hud a rhyfeddod pob dydd wrth i ni ddathlu popeth Amdanom Ni.\nRydym yn gweithio gydag artistiaid yng Nghaernarfon, Derry-Londonderry, Hull, Luton a Paisley i greu gweithiau newydd wedi’u hysbrydoli gan themâu Amdanom Ni. Byddwn yn eu cyflwyno fel rhan o gyfres o osodiadau amlgyfrwng awyr agored syfrdanol – ynghyd â pherfformiadau byw gan gorau lleol o sgôr gerddorol newydd sbon Nitin Sawhney.\nOs na allwch gyrraedd y sioeau byw, peidiwch â phoeni: gallwch barhau i gysylltu â Amdanom Ni ar-lein, a thrwy ddigwyddiadau a gweithdai rydym yn eu creu gyda sefydliadau diwylliannol a sefydliadau ymchwil ledled y DU.\nRydym yn gwahodd plant a phobl ifanc ledled y DU i greu cerdd neu brosiect Scratch ar themâu Amdanom Ni. Anfonwch eich un chi atom erbyn 9 Ionawr 2022 – bydd ceisiadau buddugol yn ymddangos yn ein gosodiadau amlgyfrwng awyr agored, yn ogystal ag ymddangos mewn blodeugerdd barddoniaeth ddigidol arbennig.\nMae Amdanom Ni hefyd yn cynnwys rhaglen o weithdai codio a barddoniaeth sy’n arddangos y cysylltiadau rhwng gwyddoniaeth, technoleg a barddoniaeth, a ddarperir gan Stemettes a Y Gymdeithas Farddoniaeth mewn 50 o ysgolion cynradd. Gall athrawon a gweithwyr ieuenctid ledled y DU lawrlwytho pecynnau adnoddau digidol amlddisgyblaethol am ddim i helpu i danio ysbrydoliaeth greadigol yn yr ystafell ddosbarth – a thu hwnt.


Fideo - Sharon: Biotechnolegydd\nFideo - Richard: Ecolegydd\nBiolegydd - Alan\nBiolegydd - Sheila\nBiolegydd - Elizabeth\nBiolegydd - Susan\nBiolegydd - Bill\nMae biolegwyr yn astudio organebau byw, sef planhigion, anifeiliaid a micro-organebau. Gwneir y gwaith yn aml mewn labordy.\nDefnyddio microsgop pwerus i gynhyrchu lluniau ar y sgrîn.\nMae angen llaw ddi-sigl i staenio samplau o facteria.\nMae dilyn canllawiau iechyd a diogelwch yn ofnadwy o bwysig gan fod biolegwyr yn gweithio'n aml ag organebau a allai fod yn beryglus.\nMae biolegwyr yn astudio popeth byw, o blanhigion ac anifeiliaid hyd at ficro-organebau, a'u perthynas â'i gilydd ac â'u hamgylchedd. Mae llawer o fiolegwyr yn defnyddio'u canfyddiadau i ddatrys problemau neu ddatblygu prosesau a chynhyrchion newydd. Mae bioleg yn bwnc eang sy'n cynnwys llawer o arbenigeddau.\nMae arbenigeddau’r maes bioleg yn cynnwys bioleg ddynol, anifeiliaid eraill (swoleg), planhigion (botaneg) microbioleg, biotechnoleg, geneteg, imiwnoleg a gwyddor fiomeddygol. Fel Biolegydd, gallech weithio mewn labordai yn bennaf. Serch hynny, yn ôl y maes lle y byddwch yn gweithio ynddo, efallai y byddwch hefyd yn treulio amser y tu allan i’r labordy yn gwneud gwaith maes i gasglu samplau a gwneud arbrofion. Yn y labordy, byddwchyn cynllunio ac yn gosod arbrofion, yn mesur ac yn sylwi ar newidiadau, yn cofnodi’r canlyniadau (yn aml, gan ddefnyddio ystadegau a rhaglenni cyfrifiadurol) ac yn dadansoddi ac yn dangos y canlyniadau ar ffurf amrywiaeth o siartiau, graffiau, modelau ac adroddiadau (unwaith eto, trwy ddefnyddio meddalwedd gyfrifiadurol). Byddwch yn defnyddio llawer o dechnegau a thechnoleg yn eu gwaith sy’n amrywio o wneud arsylwadau gan ddefnyddio’r llygad noeth hyd at astudio micro-organebau drwy ficrosgopau electron ac o ddylunio arbrofion cymhleth unigol i wneud profion ar filoedd o samplau’n dra chyflym trwy ddefnyddio offer profi awtomatig. Mae biolegwyr yn gwneud naill ai ymchwil cymhwysol neu ymchwil pur. Mae ymchwil pur, sydd fel arfer yn digwydd mewn prifysgolion, yn datblygu gwybodaeth i ddarganfod pam mae pethau’n digwydd a phrofi’r damcaniaethau. Darganfod sut y gall bioleg ddatrys problemau yw ymchwil cymhwysol, er enghraifft, canfod cyffur newydd i drin clefyd, cynyddu’r cynhaeaf, rheoli llygredd a diogelu rhywogaethau sydd o dan fygythiad. Mae ymchwil biolegol yn hanfodol i lawer o faterion sy’n effeithio ar ein cymdeithas heddiw, gan gynnwys GM cnydau, trwy ddefnyddio genynnau i drechu clefydau a deall sut mae rheoli heintiau megis MRSA. Fel Biolegydd Ymchwil a Datblygu, byddwch yn gweithio mewn prifysgol, canolfannau ymchwil ac mewn diwydiant, yn enwedig mewn cwmnïaufferyllol, biotechnegol ac agrocemegol. Mae gwneud profion dros gyfnod hir yn rhan bwysig o waith ymchwil a datblygu. Er enghraifft, mae’n cymryd 12 mis ar gyfartaledd i ddatblygu cyffur newydd, o wneud cais am batent hyd nes y bydd y cyffur ar gael mewn fferyllfeydd.\nEr y gallech dreulio amser yn gweithio ar eich pennau eich hunain naill ai’n gweithio yn y labordy neu’n gwneud gwaith maes, bydd eich gwaith yn debygol o ddod â chi i gysylltiad â mathau eraill o wyddonwyr (Cemegwyr a Fisegwyr) ynghyd â Biolegwyr sydd â gwybodaeth am arbenigedd gwahanol i’ch arbenigedd chi (megis Gwyddonwyr Swolegol, Ecolegwyr, Botanwyr a Biotechnolegwyr). Yn aml, fel Biolegydd byddwch yn arwain timau o dechnegwyr sy’n gyfrifol am gynnal y labordy o ddydd i ddydd. Ar wahân i faes ymchwil a datblygu, mae Biolegwyr ar gael ym maes addysg, ymchwil a darlithio mewn prifysgolion ynghyd â dysgu mewn ysgolion a cholegau. Hefyd, mae Biolegwyr yn gweithio ym maes cyfathrebu gwyddonol fel arddangoswyr mewn canolfannau gwyddoniaeth, amgueddfeydd a chanolfannau natur ac yn y cyfryngau, er enghraifft, yn newyddiadurwyr cylchgronnau a phapurau newydd gwyddonol. Mae'n bosibl y bydd y gallu i ddarllen, ysgrifennu a siarad Cymraeg o fantais ichi wrth chwilio am waith yng Nghymru.\nI ddod yn Fiolegydd, byddwch angen:\nsgiliau dadansoddol, meddwl ymchwiliol a’r gallu i feddwl yn rhesymegol\ndull trylwyr a threfnus o wneud eich gwaith\nsgiliau trefniadol i gynllunio a gwneud arbrofion\ny gallu i esbonio canlyniadau’n eglur a chryno, gan gynnwys ar ffurf adroddiadau ysgrifenedig\ny gallu i ddefnyddio amrywiaeth o offer yn y labordy\nsgiliau rhifedd cryf i lunio ystadegau a data rhifyddol eraill\ny gallu i ddysgu a dilyn gweithdrefnau diogelwch\nFel Biolegydd, bydd yn rhaid i chi hefyd fod y barod i gadw i fyny â datblygiadau yn eich maes arbenigol, er enghraifft trwy ddarllen cyfnodolion gwyddonol, dod yn aelodau o gorff proffesiynol fel y Gymdeithas Fioleg, neu fynd i gynadleddau.\nCyflog Cyfraddau cyflog bras yw’r rhai a nodir isod.\nMae Uwch Fiolegwyr yn ennill £44,500 - £50,000\nOriau gwaith Fel arfer byddwch yn gweithio wythnos o 35 i 39 awr o ddydd Llun i ddydd Gwener. Serch hynny, efallai y byddwch yn gorfod dechrau'n fore, gorffen yn hwyr, gwneud gwaith sifftiau a gweithio ar y penwythnos, er enghraifft, wrth i derfynau amser nesáu. Ble y gallwn i weithio? Y cyflogwyr ledled y Deyrnas Unedig yw cwmnïau yn y diwydiannau fferyllol ac agrocemegol ac ym maes biotechnoleg ddiwydiannol. Hefyd, mae cyfleoedd ar gael yn y GIG ac mewn asiantaethau ac adrannau llywodraeth genedlaethol ynghyd â chynghorau ymchwil. Neu gallech weithio ym maes ymchwil mewn prifysgolion ac mewn swyddi dysgu. Mae cyfleoedd ar gael i Fiolegwyr mewn trefi, dinasoedd ac ardaloedd gwledig ledled y Deyrnas Unedig. Ble y mae'r swyddi gwag yn cael eu hysbysebu?Hysbysebir y swyddi gwag mewn cylchgronau gwyddonol megis y 'New Scientist' (sydd hefyd yn hysbysebu swyddi ar ei wefan), ar wefannau recriwtio arbenigol ac mewn papurau newydd lleol/cenedlaethol. Mae gwefannau'r cyfryngau cymdeithasol, megis LinkedIn, Twitter neu Facebook, yn ffordd dda o rwydweithio, darganfod swyddi gwag a chysylltu â chyflogwyr posibl. Sicrhewch fod eich proffil yn rhoi argraff broffesiynol a fydd yn ddeniadol i ddarpar gyflogwyr. Edrychwch ar ein Herthygl Gwybodaeth Gyffredinol ynghylch www.greenjobs.co.uk/browse-jobs/biology-jobs/\nMae gan y rhan fwyaf o ddechreuwyr o leiaf radd gyntaf (israddedig) naill ai mewn pwnc biolegol cyffredinol (megis gwyddor fiolegol neu fioleg gymhwysol) neu yn un o’r meysydd arbenigol niferus, megis gwyddor swolegol, biotechnoleg, gwyddor fiolegol, ecoleg neu fotaneg.\nMae cynnwys cyrsiau gradd cyffredinol yn amrywio’n ôl y brifysgol, er bod y pynciau craidd fel arfer yn cynnwys anatomeg, ffisioleg a biocemeg, ynghyd ag ymddygiad ac ecoleg anifeiliaid a phlanhigion. Mae Mathemateg, ystadegau ac astudiaethau cyfrifiadurol yn aml yn bynciau cefnogol.\nNes ymlaen ar y cwrs, byddwch fel arfer yn medru arbenigo mewn meysydd biolegol penodol, megis geneteg, microbioleg, imiwnoleg a biocemeg.\nMae graddau rhyngosod yn eich galluogi i dreulio blwyddyn mewn diwydiant, er enghraifft, gyda chwmni fferyllol neu fiotechnolegol.\nMae rhai prifysgolion yn cynnig cyrsiau gyda blwyddyn sylfaen. Blwyddyn ychwanegol yw honno i fyfyrwyr sydd heb lefel A yn y pynciau gwyddoniaeth penodol sy’n ofynnol i gael mynediad.\nHefyd, efallai y bydd modd cael mynediad os bydd gennych HND neu radd sylfaen er mai i swyddi technegwyr y mae hynny fel arfer.\nMae llawer o bobl sydd â gradd gyntaf gyffredinol yn mynd ymlaen i wneud gradd MScôl-radd arbenigol neu wneud ymchwil tuag at MPhil neu PhD .\nMae rhai cyflogwyr yn gofyn am gymhwyster ôl-radd a bydd angen un arnoch fel arfer i gael mynediad i swydd ymchwil ym maes addysg uwch neu ganolfan ymchwil.\nByddwch yn cael hyfforddiant yn y swydd ym maes gweithdrefnau a thechnegau’r labordy, offer arbenigol a meddalwedd. Mae rhai cyflogwyr yn galluogi i raddedigion ennill cymhwyster ôl-radd neu i dechnegwyr gwblhau gradd tra’u bod yn gweithio.\nYn sgîl gradd gyffredinol, megis bioleg neu fiowyddoniaeth, gallwch ddatblygu i arbenigo mewn amrywiaeth dra eang o feysydd, gan gynnwys gwyddor swolegol, botaneg, microbioleg, geneteg ac imiwnoleg. Efallai y bydd arnoch angen cymhwyster ôl-radd i gael mynediad i rai meysydd arbenigol.\nGellir datblygu yn yr yrfa i wneud swydd goruchwylio neu reoli.\nMae’r Gymdeithas Bioleg yn cynnig Statws Siartredig (CBiol) i Aelodau a Chymrodyr y Gymdeithas sydd â chymhwyster Meistr neu’r hyn sy’n cyfateb ac sydd hefyd yn medru arddangos bod y cymwyseddau proffesiynol angenrheidiol ganddynt ynghyd â’r ymrwymiad i ddatblygiad proffesiynol parhaus. Gweler gwefan y Gymdeithas i gael mwy o wybodaeth.\nI gael lle ar gwrs gradd yn y gwyddorau biolegol, fel arfer bydd arnoch angen o leiaf:\n2/3 Safon Uwch, gyda bioleg yn hanfodol fel arfer, ac efallai y bydd angen o leiaf un pwnc gwyddonol arall arnoch\nTGAU ar radd C/4 ac uwch mewn 2/3 phwnc arall, a gellir mynnu naill ai Saesneg neu Fathemateg, neu'r ddau bwnc\nMae rhai prifysgolion yn gofyn am gemeg os nad yw'r pwnc gennych fel Safon Uwch.\nI gael lle ar Brentisiaeth Lefel Uwch, bydd arnoch angen o leiaf dwy Safon Uwch fel arfer, neu Uwch Brentisiaeth.\nMae rhai dechreuwyr wedi ennill sgiliau yn ystod lleoliadau gwaith mewn diwydiant neu waith maes gwyddonol perthnasol.\nOs na fydd y cymwysterau angenrheidiol gennych i gael mynediad i gwrs gradd, gradd sylfaen neu HND perthnasol, efallai y byddwch yn medru dechrau un ar ôl cwblhau cwrs Mynediad , megis Mynediad at Wyddoniaeth. Fel arfer, nid oes angen unrhyw gymwysterau arnoch i gychwyn cwrs Mynediad, er y dylech wirio hyn â darparwr y cwrs.\nMae blwyddyn sylfaen ar gael cyn cychwyn gradd neu HND gwyddoniaeth mewn rhai prifysgolion a cholegau addysg uwch i fyfyrwyr sydd heb lefel A yn y pynciau gwyddonol y mae eu hangen fel arfer i gael mynediad i'r cwrs\nMae'r Brifysgol Agored yn cynnig gradd BSc yn y Gwyddorau Naturiol drwy gyfrwng dysgu o bell.\nMae nawdd ar gael drwy brifysgolion oddi wrth y Cyngor Ymchwil Biotechnoleg a Gwyddorau Biolegol (BBSRC) i wneud ymchwil ac astudiaethau ôl-radd.\nMae 5% o bobl sydd mewn galwedigaethau megis biolegwyr yn gweithio'n rhan amser.\nMae 24% ar oriau hyblyg.\nMae 9% o'r gweithwyr yn rhai dros dro.


Cyfoeth Naturiol Cymru / Gwasanaeth rhybuddio am lifogydd am ddim yn dod i gwsmeriaid Vodafone yng Nghymru\nGwasanaeth rhybuddio am lifogydd am ddim yn dod i gwsmeriaid Vodafone yng Nghymru\nEfallai y bydd pobl sy'n byw yng Nghymru yn cael neges destun gan Cyfoeth Naturiol Cymru ar 4 Rhagfyr i’w hysbysu eu bod wedi'u cofrestru'n awtomatig ar gyfer rhybuddion llifogydd am ddim.\nBydd cwsmeriaid rhwydwaith symudol Vodafone sy'n byw mewn ardaloedd sydd â risg uchel o lifogydd ledled Cymru yn derbyn neges destun awtomataidd yn eu hysbysu eu bod wedi eu cofrestru, gyda dolen iddynt ei dilyn i wybod beth i'w wneud os byddant yn derbyn rhybudd llifogydd, a'r opsiwn i optio allan.\nAr ôl cofrestru, bydd pobl yn derbyn neges yn uniongyrchol i'w ffôn symudol os cyhoeddir rhybudd llifogydd ar gyfer eu hardal yn y dyfodol - gan roi amser hanfodol iddynt baratoi.\nDywedodd Jeremy Parr, Pennaeth Rheoli Risg Llifogydd a Digwyddiadau ar gyfer Cyfoeth Naturiol Cymru:\n“Gall bod wedi cofrestru ar gyfer rhybuddion llifogydd roi rhybudd ymlaen llaw i bobl o lifogydd a rhywfaint o amser hanfodol i baratoi.\n“Os byddwch chi'n cael y neges, mae hynny oherwydd eich bod chi'n byw mewn ardal sydd mewn perygl o lifogydd, felly byddem yn annog pobl i beidio ag optio allan o'r gwasanaeth ac i ddysgu beth i'w wneud os byddwch chi'n derbyn rhybudd trwy edrych ar ganllaw llifogydd am ddim sydd ar gael ar ein gwefan.”\nMae Cyfoeth Naturiol Cymru wedi cofrestru tua 14,000 o bobl ledled Cymru ar rwydwaith symudol Vodafone i'w wasanaeth rhybuddio am lifogydd.\nGall pobl nad ydynt ar rwydwaith Vodafone ddal i dderbyn rhybuddion llifogydd am ddim a dylent fynd i'r dudalen Cofrestrwch i dderbyn rhybuddion llifogydd i wirio a yw eu cartref mewn perygl o lifogydd a chofrestru i gael rhybuddion llifogydd am ddim.\nI gael y canllaw llifogydd am ddim ac i ddysgu sut i baratoi ar gyfer llifogydd, ewch i'r dudalen Sut i baratoi eich eiddo yn erbyn llifogydd.